https://www.berria.eus Bere azken artikuluak eu Sat, 31 Oct 2020 04:42:53 +0100 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1939/023/002/2020-10-25/hau_dena_pasatzen_denean.htm Sun, 25 Oct 2020 00:00:00 +0200 Iñigo Aranbarri https://www.berria.eus/paperekoa/1939/023/002/2020-10-25/hau_dena_pasatzen_denean.htm\nA zer atarialdea ari zaigun uzten arauen eta ihesen arteko jolas hau. Abuztuaren 19koa da Eusko Jaurlaritzako Osasun sailaren agindua, besteak beste, betebeharren barruan «bizikidetza egonkorreko taldetik kanpoko gizarte-topaketak murriztea» agintzen duena, «baita gizarte-topaketa horiek gehienez 10 lagunenak izatea ere». IÃ±igo Urkulluk irailaren 5ean hartu zuen kargua Gernikan. Egun horretako argazkietako batean, 23 lagun ageri dira Arbola Santuaren abaroan, 10 eta 10 eta 2, lehendakariaren bueltan. Ez ezinbestekoa fotoa, eta elkarren gainean hala ere. Hori bai, patata dioen irribarrea musukoaz estalita.\nMusukoaz agertu zen bezala ertzainburu bat ETBn handik lau egunera, zera zioela, zorrotz ari zirela legea betearazten, udaltzainekin batera 10.000 salaketa baino gehiago jarri zituztela Euskal Erdian, horietako 617 maskara txarki eramateagatik. Gibelak behar dira gero. Musukoarekin bera, baina nola, galtzontzilotik kanpo zuela berdela.\nAle bakan batzuk baino ez dira, egunen batean botereari buruzko antologia batean sartzekoak. «Politikariak eredu izan behar du guztiontzat», irakurri diogu berriki Miguel Angel Revillari, Kantabriako lehendakari orain eta Sindikatu Bertikaleko buru frankismo gozoan. Eta hau dena pasatzen denean, sinetsi nahi dut baten batek idatziko duela komedia nazional bat, ez gaitezen ahaztu zer rol bete dugun bakoitzak hilabete hauetan, asaska ditzagun barruak maitasun eta heriotzazko pasiera satiriko batean.\nBarrurik geratzen bazaigu behintzat.]]> https://www.berria.eus/paperekoa/1939/023/002/2020-10-18/ken_folleten_egia.htm Sun, 18 Oct 2020 00:00:00 +0200 Iñigo Aranbarri https://www.berria.eus/paperekoa/1939/023/002/2020-10-18/ken_folleten_egia.htm\nEstatuen kontrako oldarraldi honexen harira egin dio galdera Ken Folletti Carlos Herrerak, COPEko ahots tolesgabeak. Idazlearen erantzuna gordetzekoa izan da: «Ni ez naute molestatzen, baina, esaterako, afroamerikarra banintz, ez lidake graziarik egingo egunero esklabista baten estatuaren aurretik pasatzea». Orduan, historiarekin zer egin behar den ekin dio Herrerak. «Museoetan sartu, eta ondo azaldu nor izan zen eta zer egin zuen orduko testuinguruan».\nNago ondo azaltzen duela Follettek zertan den auziaren iltzea. Horregatik, hasiera batean amets egin badut ere pentsatzen zer museotan, non sartu beharko genituzkeen konkistaren eta kolonizazioaren gure apostolu partikularrak, azkar epeldu naiz, agudo hartu nau etsiak. Izan ere, gure herri dontsu honetan, bada agintaririk lantegi horri ekingo dionik? Nahiena! Eta museoan sartuta ere, zer? Ezen hor dago, konparazio batera, bihar zortzi IruÃ±ean Colonen eta Felipe VI.aren irudiak sinbolikoki eraitsi zituen alderdia dela udal gobernuan, Pizarroren kapitain bat, Cajamarcako sarraskiko buruetako bat, panel batean kontestualizatua: «humanista eta abenturazalea». Turismoa ez baitago azalpen garratzetarako.\nItuan, Follettek jo du: ni ez naute molestatzen. Eta susmoa dut hemen Colon bera ere ez genukeela eraisgarri Hispanitatearen ikur bilakatu izan ez baligute.]]> https://www.berria.eus/paperekoa/1939/023/002/2020-10-11/emojien_iraultza.htm Sun, 11 Oct 2020 00:00:00 +0200 Iñigo Aranbarri https://www.berria.eus/paperekoa/1939/023/002/2020-10-11/emojien_iraultza.htm\nGero, denak ezin zuela lehenean segi-eta, aldea, itxuran behintzat,mehetzen joan zen. Hautagaiei begiratu eta ezinezkoa zirudiena obratu zen: ez igartzea askotan zer alderditakoa zen kartelean agertzen zena. Manifestazioetako irudiek segitu egiten dute, Twitterren, Facebooken, Instagramen eta abarretan, berezitasun batekin, baina: jendetza ez da subjektua, selfiea atera duen politikariaren atzeko paisaia baizik. Norberaren dekoratua, alegia: ni han izan naiz babesa ematen.\nEta hala heldu zen irribarrea gure hizkera politikora. Arnaldo Otegik kartzelatik bidalitako «Egin irribarre, irabazi egingo dugu eta!» berehala bilakatu zen eslogan. Bazuen, itxura batera, Bobby Sandsen «Gure mendekua gure haurren irribarrea izango da» haren airerik. Gustatu zen. Pablo Iglesiasek ere handik laster kopiatu zion. Garaia ere halakoxea izan. Irrien lagunak gara gu. Zerbait diferentea behar. Urteetako dinamikatik bizirik ateratzeko, ilusioa pizteko aldarri oihu bat. Jende zoriontsua herri libre batean. Horra hamarkadetako dialektika emoji bakar batek ordezkatua. Ezta Coelhok ere.\nHorrexegatik hartu diot gaiztakeria kutsua Jokin Bildarratz hezkuntza sailburuak sindikatuei botatako ahokadari, ez dakit boomeranga beren-beregi hautatu duen baina: «Hemen irribarreak behar dira, ez pankartak». Arrazoibide txepeletik irainera, laburra da bidea. Etorri zaion zaparrada ez da nolanahikoa izan.\nHarritzekoa, ez da. Zerbait ez dabil ongi emoji batez garbitu nahi baditugu jendarte gaiak.]]> https://www.berria.eus/paperekoa/1939/021/002/2020-10-04/mamuak_txokor_erretzen.htm Sun, 04 Oct 2020 00:00:00 +0200 Iñigo Aranbarri https://www.berria.eus/paperekoa/1939/021/002/2020-10-04/mamuak_txokor_erretzen.htm\nKKK beti egon zen Gustonen obsesio piktorikoen artean. Bazuen arrazoi pertsonalik: hamar urte zituela, esekita topatu zuen aita, naziengandik ihesi heldutako ukrainar judua. Bolada txarra pasatzen ari zen, KKK-k ez zion bakerik ematen. Kaddish eta Lagnsner lagun zituela, eta Siqueirosek gonbidatuta, inkisizioko mamuak balira bezala irudikatu zituen Michoacanen 1934an egin zuten muralean. Artistek alde egin orduko, esbastika, gurutze eta kaputxa salatariek mindutakoek estali egin zuten obra. Orain zentsuraturikoetan indarkeria ez da horren esplizitua. Marrazki bizidunen tankerako lanetan, auto barruan doazen kapusai lasaiak baino ez dira klanekoak, zigarro puruak erretzen.\nUstezko ekidistantzia erakutsi nahian, beldurra dagoela transmititu dute museoko patronoek. Beldurra Black Lives Matter mugimendukoek KKK zuritzen ari direlakoa leporatuko dietelako. Baina beldurra, hemen eta orain, Gustonen lanek erakusten dutenagatik: praktika politiko luzearen bidez, izu eragileak jendartean ondo instalatuta daude, areago, geu ere bagara. Ez da kasualitatea: Autoerretratuak deitzen da seriea.\nAzken beltzean, horretan datza zentsura: ikuslea ez da gai aurrean duena ulertzeko.]]> https://www.berria.eus/paperekoa/1939/021/002/2020-09-27/kondenatuak.htm Sun, 27 Sep 2020 00:00:00 +0200 Iñigo Aranbarri https://www.berria.eus/paperekoa/1939/021/002/2020-09-27/kondenatuak.htm Esango banizu, maitea, beldur diodala goizalbari… Beti pentsatu izan dut nolakoak ginatekeen gaurko egunak ez ekartzera dakarrena. Gatzik eta berakatzik gabeko beste egun bat gehiago izatera irailaren 27 hau. Hain pisu ez balitz, izen, toki, gertaera jakin batzuei lotu gabea. Nolakoak ginatekeen Francoren azken fusilamendurik gabe han urrunean, denak beste dimentsio bat zuen sasoi hartan.\nIzan ere, beste nonbaiten sortu izatera, ez ginen Loiolako etorbidean gertatuko iluntze hartan. Halako batean, guardia zibilen ibilgailuen konboi bat, hildakoen auto bat ondo gordea tartean, eta barruan, olana militar batez estalitako katabuta. Anjel Otaegi zen, Burgoseko bakardadetik etxera bueltan. Astiro zetorren? Iluntasunaren abiadan.\nBeste nonbaiten haztera, hurrengo hilabeteetan ez ginatekeen praka motxetan bizikletaz joango kanposantuko nuarberaino eskolatik irten orduko, auskalo zer burutazio batbederak hilobi aurrean. Eta han geunden, zazpi pinuak zain, Maria Otaegiren aurrean. Semearen txokoa apaintzera igoa hura, nagusien intifadako umeak gu, ama baten begietan bilduak.\nAutek, Izagirrek, Saizarbitoriak lagundu ziguten gerora itzalak jartzen memorian ehortziriko gorpu haiei. Ikurrak humanizatu ahala, denok atera garela irabazten uste dut. Baina igaro dira berrogeita bost urte eta hemen nabil, bizikizunak berrizen, hipotesiekin jolasean. Beharko genuke seguru asko askeagoak izan, ez kolaboratu ordukoa betikotzen, utzi denboraren ibaiari bere lana egiten. Beharko genuke, baina alferrik da. Kondenatuta bizi gara. Norbera izanik, komunitate garela sinestuta. Eta hemen dator berriro, ez nazazu bakarrik laga goizalban…\nHasperen egin dut. Azti, berehala hartu zion airea Arestik TS Eliot estuari: Dembora passatuac eta dembora futuroac, guertha ahal içan cenac eta guerthatu cenac, bethi presente dagoen fin batetara desarratzen dute.]]> https://www.berria.eus/paperekoa/1939/021/002/2020-09-20/trumpen_fabore.htm Sun, 20 Sep 2020 00:00:00 +0200 Iñigo Aranbarri https://www.berria.eus/paperekoa/1939/021/002/2020-09-20/trumpen_fabore.htm red herring deitzen zaio, falazia logiko bat, alea bota, eta hainbestekoa bota ere, ez diezaion inork ondoren esaten denari erreparatu.\nEz zen hori Trumpen asmoa, baina haren agerraldia kudeatu duten askori primeran etorri zaie han esan zena estaltzeko. Kalifornian, Oregonen eta Washingtonen gertatuaren harira, ukatuta bost milioi hektarea kiskali dituen sutearen atzean aldaketa klimatikoa dagoela, gainera etorri zaio mundua. Haren «lasai, hoztuko du», probokaziotzat jo da. «Klima piromanoa» deitu dio Joe Biden demokratak, presidentziarako lehiaketan. Europan, irri egin dugu. Astapaola bat gehiago emazteak ere publikoki baztertzen duen pailazoaren antologian.\nTrumpek gehiago ere esan zuen, ordea: «asko dago egiteko basoen kudeaketan». Eta hau da, hain zuzen, beren-beregi isildu dena. Nahiago haren negazionismoari heldu, izan ere, basoen lokatza horretan sartzera, jakizu zer azal daitekeen. Kutxabankek pinuaren ustiaketan dituen interesak eta eukaliptoaren ugaritzea Bizkai-Gipuzkoetan, esaterako. Zergatik ez den administraziotik hau mozten, jakinik, eta aldaketa klimatikoa bezain datu objektiboa da, suari deitzen dion espeziea dela, lurra erabat ahitu arte lehortzen duena eta askotasuna eragozten. Eta azaldu beharko litzateke zergatik heldu behar izan duen ezkerrak gobernura suteez aski den adina Portugalen eukaliptoa landatzea debekatzeko. Horregatik jo duela paper industria suminduak mugaz bestaldera, Feijooren administraziopean segitzeko etxean egiten uzten ez diotena.\nGertuagotik zikintzen gaituzten eztabaidak hauek guztiak, baina nola eroriko gara ero negazionista horren amarru dialektikoan.]]> https://www.berria.eus/paperekoa/1939/020/002/2020-09-13/zaldiaren_ordezko.htm Sun, 13 Sep 2020 00:00:00 +0200 Iñigo Aranbarri https://www.berria.eus/paperekoa/1939/020/002/2020-09-13/zaldiaren_ordezko.htm\nLlama otzanegia zen, ezin joan daiteke konkistatzaileen kontra zamarako animalia polit batekin. Iritzia eskatu zuen. Prieto deituriko batek kondorra proposatu zion, osterantzeko piezen gainetik pasatzeko duen ahalmenagatik. Egokiagoa iritzi zion Camac meatzari sindikalistarenari. Hurrengo egunetan, guztiek egin zituzten senperrenak puma baten argazki ganorazko bat lortzeko. Turista bati osteagatik bost urteko zigorra betetzen ari zen menditar batek ekarri zion erasokorrena zirudiena. Harkaitz gainean zituen atzeko hankak, eta airean aurrekoak erpetuta, belarriak atzerantz eta ahutzak zabalik.\nHurrengo egunetan, xake faktoria bilakatu zen galeria. Bisitek atera zituzten, kaleetan saltzeko. Ez zuten bakarra saldu. Azoka guztietan llamak hartua zuen, inken tropen artean, konkistatzailearen zaldiaren tokia. Llama bat zaldiaren kontra! Espetxeko argiak itzaltzen zituztelarik, negarrez igartzen zuen ziegakideak Pacasmayo.\nMadrilen, hiru gaztetxo ttuka eta irainka metroan aurrean duten bikoteari: «Panchito kakatzarrak, urratutako kondoi baten ondorioa haiz eta! Nazkagarri hori! Jakina, oihanean kondoirik ez daukazuenez…». Arguedasen istorioaz oroitu naiz. Eta Pacasmayok bezala, geuk ere gure piezak egokituko begenitu? Agian zaldiak ez liguke balioko, piztia zikinagoren bat behar genuke beharbada, garenaren ikur zintzoagoa etengabeko gerra sinboliko honetan. ]]> https://www.berria.eus/paperekoa/1939/019/002/2020-09-06/chateubriand_irakurtzen.htm Sun, 06 Sep 2020 00:00:00 +0200 Iñigo Aranbarri https://www.berria.eus/paperekoa/1939/019/002/2020-09-06/chateubriand_irakurtzen.htm Hilobiaz haraindiko oroitzapenak amaiezinean dakar, denborak betiko eroan dituen beste hamaika kontutxorekiko penen artean. Hala dio, Napoleon Bonaparte boterera heldu zelarik, hartu zituen erabakien artean bere jaiotza-urtea 1768tik 1769ra aldatzea izan zela aurrenekoetakoa. Ez, noski, urtebete gazteagoa emateko, etorkizuneko jendeari sortzez frantsesa zela sinestarazteko baizik. Izan ere, 1768an Korsika Genoako Errepublikaren parte zen artean.\nBuruak egin ohi dituen lotura eroek ekarri didate Napoleonen faltsutzea Martin Villaren inguruan antolatu den zirkoaren berri izan bezain laster. Honek ere, eta on fire ezagutu zutenak aleka badoazelarik, behar du iragana manipulatu, ondorengoen aurrean ez sortzez espainolago agertzeko, ezpada benetako demokrata eta agintari on eta arduratsu gauzak arrunt zailak ziren garaian. Eta amnesia adostuaren berme agertu zaizkio Maria Servini epailearen aurrean Gonzalez, Aznar, Rodriguez Zapatero, Rajoy, Redondo, Mendez, Gutierrez, Fidalgo, Borrell, Roca, Herrero y Rodriguez de MiÃ±on eta El Cid Campeadorren beso ustelgaitza, gizonak eta notario zintzoak guztiak. Datozela orain elkarbizitzaren zutabeei kontra egitera German Rodriguezen lagunak Vitoria, hermanos, no os olvidamoska.\nEtsita, orri artera egin dut murgil atzera ere. Eta dio Chateubriandek, Napoleonen gorpua zeraman katabuta erbestetik Belle Poule fragatan ekarri eta jendez mukuru zen Hotel des Invalidesko zabalgunean paratu zutelarik, ireki egin zutela hilkutxa, populuak bere begiz ikus zezan enperadorea ez zela bidean galdu. Gizona, espero bezala, hantxe zegoen, eta mugitzen hasi zen agerian utzi bezain laster. Atoan hustu omen zen plaza, hainbestekoa izan zen inpresioa. Aurreraxeago azaltzen digu zergatia: estalkia erretiratu zenean, kutxa barruko gas nekrotiko guztiak askatu ziren. Denborak ez zuen ustela ito.]]> https://www.berria.eus/paperekoa/1939/019/002/2020-07-26/asmatzen.htm Sun, 26 Jul 2020 00:00:00 +0200 Iñigo Aranbarri https://www.berria.eus/paperekoa/1939/019/002/2020-07-26/asmatzen.htm\nHarrezkero, hamaika batailatan agertuko da zaldun bulartsua tropa kristauen buru historiografia aberkoiak Errekonkista deitu izan duen horretan. Nola ez zien lagunduko Galiziako Compostelan bazegoen ehortzia. Errealitatea fikzioarekin nahasean, egun irribarrea loratzen diguten istorio nazionalista horietako bat, baina Kixote-tik El capitán Trueno-ra, mendeetan espainiar sentiarazteko era moldatzen lagundu duena.\nNahi izan du kasualitateak Santiago egunez ekitea Clavijotik apartean, Istanbul ederrean, musulmanak borrokari berriro, sinbolikoki orain ere. Atatürken garaitik museo izan den Hagia Sofia meskita bihurtuta, hemen nago ni aldarrikatu du enegarrenez Erdogan estratega handiak munduaren aurrean. Zortzi mende dira Santiago Mairuiltzaileatarrek gauza bera egin zutela Kordobako meskitarekin.\nZaharra da kontua. Abertzaletasunaren arrakasta asmatzen asmatzean datza.]]> https://www.berria.eus/paperekoa/1939/019/002/2020-07-19/gogoa_non_dugu.htm Sun, 19 Jul 2020 00:00:00 +0200 Iñigo Aranbarri https://www.berria.eus/paperekoa/1939/019/002/2020-07-19/gogoa_non_dugu.htm auzolana politika instituzionalari deitu nahi zaio orain. Iraultza, aurrezki kutxa baten eslogan bihurtu zen aspaldi. Hauteskunde gaueko apaltasunak harrokeria esan nahi du biharamunean, larderiaren lege zaharra.\nDenborarekin ikasten den zerbait da. Eta hala gertatu zen, bozketa eguna atarian eta, Jaurlaritza normaltasuna zela nagusi zabaltzen ahalegindu zenean. Ergelenak ere ahoz gora zioena bete da, ordea, hurrengo egunetik bertatik: maskarak derrigorrezko egin dira, kutsadura esaten zena baino zabalduago dago eta ur lohiak, estolderia lehertuta, gainez du.\nNola ba normaltasuna. Kaleetan ikusten genuelako, iritzi zabaldua izan da ondo ez genbiltzalakoa. Bi egunetan igaro garela negutik udara, neurriak bete gabe ibili garela. Jakin dugu zer zekarren geroak. Geuk ere, politikariak bezalaxe, luze gabe mudatu dugu lexikoa, azkartxo ahaztu dugu zerk hunkitu gaituen itxialdian. Zein urrun zaharretxeak, txaloak eta laguntza batzordeak eta zein eskura bortxaz ukatutako guztia eta laineza adeitsua.\nEta hortxe gure porrota. Ibili garen bezala ibilita zer zetorkigun, jakin dugu, baina ez gara gai izan gizarte zibil gisa erantzunik emateko, hauteskundeak tarteko, interes partidista hutsez aritu direnei. Beste arlo batzuetan, harro zabaldu izan ohi dugu lau haizeetara komunitate gisa, kulturatik ekonomiara, historikoki erakutsi izan dugun ekimenerako grina. Heldutasunarena, parerik gabeko jendarte solidarioa garelakoa. Oraingoan, nago agintaritzaren esku utzi dugula dena. Ardura kolektiborako deiek ez dute arrakastarik izan eta instituzioen kudeaketaren kontra jarduteak ez gaitu inmunizatu.\nZein esaldi eder den «Zaindu dezagun elkar» hitzen bahitzaileen esku uzteko.]]> https://www.berria.eus/paperekoa/1939/025/002/2020-07-12/gure_beldurra.htm Sun, 12 Jul 2020 00:00:00 +0200 Iñigo Aranbarri https://www.berria.eus/paperekoa/1939/025/002/2020-07-12/gure_beldurra.htm\nOkerrena, baina, ahotsa jarriz gero agertzen da: «Cartagenatik ihes egin zuten bederatzi immigranteetako hiruren bila jarraitzen dute. Azken orduetan, 70 pertsona heldu dira pateretan eskualdera». Egongo da lasaituko denik pentsatuta okerra grafikoa dela, baina berez, ez dela ezer larririk esan, 70 pertsona horien barruan baitaude 9 horiek. Ni, ostera, infogramak baino kazetariaren fokuak izutu nau. 9 immigrante ihesi, hiruren bila oraindik… COVID-19a dela gaia, erraz ulertzen da 9 horiek direla arazoa, kutsatuta daudelako. Baina igo dezagun bolumena: «70 horietatik bik eman dute positibo, eta ospitalean daude».\nOilategiaren erdian, aspaldi utzi dio soilik osasun teknikarien ardura izateari kasuen jarraipenak. Prentsa epidemiologian aditu bihurtu denetik, immigranteen ehizak hartu ditu albistegiak: positiboak Atzerritarrentzako Zentro Itxietan, sasoiko beharginen artean Lleidan, izen eta guztiko ostatuan Ordizian…\nBeldurra librea da, dioskue. Baiki. Baina eskertzekoa litzateke, distantzia sozialaz ari garelarik, garbiago azaltzea zertaz ari garen zehazki, eta nork ematen dion jaten gure beldurrari, eta zergatik.]]> https://www.berria.eus/paperekoa/1939/027/002/2020-07-05/itzuli_gabe.htm Sun, 05 Jul 2020 00:00:00 +0200 Iñigo Aranbarri https://www.berria.eus/paperekoa/1939/027/002/2020-07-05/itzuli_gabe.htm\nBistan da, ez zen iskanbilaren laurdenik ere sortuko erantzunean ez balute aipatu izan itzultzaile automatikora jotzearen kontua. Ulertzekoa da. Zer laido handiagorik, etxean zaudela, bizilagunak zer dioen jakiteko harena itzultzen jardun beharra baino. Izan ere, besterena itzultzeak apaldu egiten zaitu, uko egin behar diozu pribilegioari, sinetsi beharra daukazu aurrean duzuna zeure beste dela, eta hori jatea ez da batere erraza, zer zaren eta nondik zatozen.\nDudarik gabe, askoz samurragoa zuketen gazteleraz ere ematera ditxosozko agurra. Bakea. Are samurragoa erdara hutsean idatzi izan balute, aurrez beste hamaika euskal futbolarik, hainbesteko zalapartarik eragin gabe, egin duten bezalaxe. Baina San Joseren eta BeÃ±aten jarrerak, nabarmen, asko du performancetik. Bat egiten du, bertako hedabide nagusietan euskaldunari ematen zaion tratuarekin nazkatuta, esandakoa gazteleraz errepikatzeari uko egiten diotenekin; kortesiazko egunonbuenosdíasen ondoren euskaraz jarraituta marmarraren erantzuna jasotzen dutenekin; eguna joan eguna etorri aurrekoan Xabi Payak hemen bertan zerrendatzen zituen ekintza inposible horiekin bizi behar dutenekin...\nAgiriarekin, itxurazko elebitasunaren benetako aurpegia utzi dute agerian biek. Itzuli gabe ikus gaitzazuen nahi dugu, berez garela onar dezazuen. Ahalduntze ariketatzat hartu dut, deserosoa bezain zoragarria. Nola ez ikusi paralelismorik pribilegioaren kontrako beste ekinbide batzuekin.]]> https://www.berria.eus/paperekoa/1939/024/002/2020-06-28/denok_dakigu.htm Sun, 28 Jun 2020 00:00:00 +0200 Iñigo Aranbarri https://www.berria.eus/paperekoa/1939/024/002/2020-06-28/denok_dakigu.htm\nJoxean Lasa eta Joxi Zabala hilduratuen bidez heldu ziren Ramon OÃ±ederrarengana. Urteak zeramatzan Baionan, elkar-maiteak ziren hirurak. Kaietenia ostatuan harrapatu zuten, barra atzean lanean zebilela. Bera izan zen lehenbizikoa. Beste 26 etorri ziren ondoren.\nEz zen inor atxilotu. Handik bost urtera hasi zen Baltasar Garzon epailea OÃ±ederra kasua ikertzen, sumario berean Angel Gurmindoren, Bixente Perurenaren eta Christian Olaskoagaren hilketekin batera. Guardia zibil, polizia eta mertzenario batzuen izenak lortuagatik, ezin izan zuen gora jo GALen organigraman. Bere garaian, ahokada premonitorioa atera zitzaion Felipe Gonzalezi: «ez da frogarik eta ez da izango». Garbiago mintzatu zen Saenz de Santamaria jenerala: «gauza batzuk ez dira egin behar, egiten badira ez dira esan behar, eta esaten badira, ukatu egin behar d ira». Halaxe itxi zen sumarioa, kondena bakar bat gabe. Gainontzeko hilketak ez ziren inoiz ikertu, eta batbederak bere hilkutxa eraman zuen.\nEta halaxe, ukazioa legetzat hartuz zahartu gara denok. Orain, CIAko txostenen harira, Madrilgo legebiltzarrean Gonzalezen gobernuak GALen sorreran eta martxan izaniko inplikazioa ikertzeko eskaera egin delarik, PSOEk, PPk eta Vox-ek moztu dute aukera. «Duela 20 urte ikertu, epaitu eta zigortutako kontuak dira» adierazi du, lotsa auzoan, Adriana Lastra bozeramaile sozialistak.\nZuzen zebilen Pablo Echenique bere aldrebesean: denok dakigu zer gertatu zen. Kontua da nola izan fedea klase politikoan, hasteko eta bat, egiari morroilope ixten bazaio atea boterearen karikatura bihurtutako gaizkileak defenditzeko.]]> https://www.berria.eus/paperekoa/1939/027/002/2020-06-21/koadro_bati_begira.htm Sun, 21 Jun 2020 00:00:00 +0200 Iñigo Aranbarri https://www.berria.eus/paperekoa/1939/027/002/2020-06-21/koadro_bati_begira.htm\nEta kendu dute ez bereziki deus gaizki egin duelako. Bere begiz ikusi du nola defenditu duten Madrilen erkalzaleen seme-alabek, ikertua izan ez dadin. Izan ere, hori da eta ez besterik gertatu dena. Hedabideek susmagarriro hauspotua, giroan bertan dago halako zera bat haren kontra. Noiztik? Botswanako elefante baldar hark azkartu zuen dena. Corinna, nork ez daki nor den. Etxean ere, arazoak semearekin, arazoak errainarekin. Arabiar printzeen eskupekoak okerreko tokian gordetzea, horra errematea. Eta ba omen doa, nora eta Karibeko errepublika batera, nor eta errege bat. Zinez zirtolaria da halabeharra.\nBidegabekeriak xaxatua, gizonaren lekuan jarri naiz. Adintsua da, eri da. Zer pentsatuko ote du orain atzea ematen ari zaizkion guztiez? Non dira garai bateko jan-txakurrak? Beti izan da euskal herrimaitea. Aurre egin izan diotenean, hor izan ditu lagunak, erro zaharreko euskadun leialak, izan Gernikak 81ean, Loiolan 91n, Arrasaten eta Gasteizen 2004an, noiznahi Leiren, IruÃ±ean eta Arzakenean... non dira 35 urtez losintxari izan dituenak? Non euskarazko agur hitzak zuri-zuri eskertzen izan dizkiotenak? Non erresumaren eta lurralde foralen arteko mendeetako ituna aldiro-aldiro gogorarazi izan dioten haiek guztiak? Zein erraza den gainbehera doanari azken sakadatxoa ematea zulora bidean!\nZuhaitz eroriari, orok egur. Semearen lepotik haziko dira orain. ]]> https://www.berria.eus/paperekoa/1939/025/002/2020-06-14/belauna.htm Sun, 14 Jun 2020 00:00:00 +0200 Iñigo Aranbarri https://www.berria.eus/paperekoa/1939/025/002/2020-06-14/belauna.htm\nIa bederatzi minutu, George Floyd herioan, ezin dut arnasarik hartu oihuka. Eta berriro ere kaleetan jendea, bistakoa dena salatzen. Beroago Estatu Batuetako hirietan, intelektualago munduan, Clichyko gazteen kasuan baino zabalago, nolanahi ere. Izan ere, irudiek asko laguntzen dute bidegabekeria ulertzen. Belaun itogarri hori. Eta hala berreskuratu dira azken egunetan beste Floyd egurtu batzuen hamaika bideo eta hamabi argazki afroamerikarren borrokenak. Rosa Parks. Greensboroko laurak. Tommy Smithen eta John Carlosen ukabil harrotuak Mexiko olimpiarreko zerurantz. Black Power. Black Lives Matter. Denok gara George Floyd!\nGero, beroarena apalduta, neure bizitzan azterka hasi naiz, lotu behar nau zerbaitek harekin, ni ere George Floyd naizela egin dut oihu. Baina ezer ez, ezta arrastorik ere. Ezin etsi, eta lagunartea errepasatu dut, ea zenbat Floyd ditudan adiskide minenen artean, zenbat Benna, zenbat Traore. Bilaketaren emaitzak jota, zabaldu egin behar izan dut eremua. Ez da posible. Mobila hartu eta agendan begiratu dut. Hau da hau. Agertu zaizkidan antzekoenekin, harreman erak salatu nau. Azkenean, euskararen aitzakia moldatu behar izan diot neure buruari. Ni dagoeneko zaharra naiz, baina nire seme-alabek bai, haiek izango dituzte lagun.\nEta hala, ez dena sinetsita oheratu naiz, ezin onartu belaunetik gertuago nagoela Floydengandik baino. ]]> https://www.berria.eus/paperekoa/1939/026/002/2020-06-07/eredu.htm Sun, 07 Jun 2020 00:00:00 +0200 Iñigo Aranbarri https://www.berria.eus/paperekoa/1939/026/002/2020-06-07/eredu.htm\nBizi garen hierarkia aureo honetan, maite du txikiak handia huts egiten harrapatzea. Batzuetan, bizigarri zaio mendeku-irria. Etxealdia hausten nor harrapatuko, eta Jaurlaritzako Larrialdi zuzendaria, Castrora laketzera joana. Johnsonen gobernuan, osasun aholkulari amorostua izan da. Gehienetan, ordea, amorragarri da albistea, ez du umoreak tokirik. Egunotan azkena. Ahoa bete egoera ekonomikoaren larriaz eta funtzionarioen sakrifiziorako deiez, eta egun berean %8,2 igotzea erabaki soldata goi karguei gobernuko alderdiek Gipuzkoako Batzar Nagusietan.\nEredu behar, baina mingarri gertatu. Eta hizkuntza, honetan ere, ez da jendartetik apartean bizi. Aste hauetan, hezkuntza langileok irakasle izateari utzi eta aztertzaile bihurtzen garen honetan, maiz etorri izan zaizkit ikasleak gogora. Helduak guztiak, zer pentsatuko ote duten politikari gehienak albistegietan entzuten dituztenean. Zein diren horiek, lanpostuei hizkuntza eskakizunak ezartzen dizkieten horiek, gero ez badira gauza besteri galdegiten diotena betetzeko. Lotsagarria bada darabilten euskara, tripili-trapala ari badira, gogoz kontra ezinean, edo zuzenean erdaraz, hilabetean gainontzekoek urte erdian beste irabazten duten horiek. Zabarkeria bada nagusi, disimulurik gabeko utzikeria, ze kakatzar da hau Franco hil eta ia mende erdira.\nEta ezinbestean, sinetsita nago, beste arlo askotan bezala, aspaldi utzi ziola klase politikoak inorentzat eredu izateari, zorionez beste batzuk direla ispiluak, beste batzuk egunerokoan lagun eta suspertzaileak.]]> https://www.berria.eus/paperekoa/1939/020/002/2020-05-31/ikuskizuna.htm Sun, 31 May 2020 00:00:00 +0200 Iñigo Aranbarri https://www.berria.eus/paperekoa/1939/020/002/2020-05-31/ikuskizuna.htm El País egunkari etikoak maisuki aurkeztu duena: «George Floyden lepoa hau hil aurretik belaunaz estutu zuen polizia zuria».\nEgunak daramatza sutan Minneapolisek, 2018an Fergusonek bezala, Minnesotan. Orduan Michael Brown deitzen zen Floyd, eta Darren Wilson Chauvin, armarik ez zeraman gaztea tiroz hil zuen polizia. Tartean behin, halaxe, kiskalitako hirien irudien bidez erakasten zaigu Estatu Batuetako geografia. 2001ean Cincinnati izan zen, Ohion. Tim Thomas zuen izena gazteak, eta Stephen Roach poliziak. 1992an, Rodney King gogor jipoitu zuten lau polizien absoluzioak sutu zuen egoera San Frantziskon, Atlantan, Las Vegasen eta New Yorken. 59 lagun hil zituzten liskarretan. Liberty Cityn ere, Miamin, lau izan ziren justiziak 1980an errugabetzat jo zituen poliziak Arthur McDuffie kolpeka hil ostean semaforoa gorrian pasa eta gero. Eta 1965ean Watts, Los Angeles. Trafiko kontu bat tarteko orduan ere, Marquette Frye atxilotu zutenean hasi zen guztia. 34 izan ziren hildakoak.\nBehin eta berriro datorren albistea da Minneapolisekoa. Aktoreak, izenak izen, beti berak dira. Gazte afroamerikar bat da hila, eta zuriak polizia hiltzaileak eta epaile zuritzaileak. Egoera lehertzen duen gertaera, berriz, txorakeria hutsa da maiz. Floyden kontrako salaketa 20 dolarreko billete faltsu bat erabili nahi izatea izan da. Gainerakoa, eguneroko bizitzak sedimentatu du leba eta bare: biktimen bizi baldintza prekarioak, Poliziaren osaketa arraziala eta mendeetako dinamika estrukturalak, klase sozial batek fosilduak, zabalago batek babestuak eta hedabideek gordeak, harik eta desoreka ikuskizun bilakatzen den arte.\nEta guk, ustezko urruntasuna babes, amorrua ez dela soluzioa diogu, peace and love, sugarren indarrari gehiegizkoa deritzogun artean.]]> https://www.berria.eus/paperekoa/1939/020/002/2020-05-24/garai_zailak.htm Sun, 24 May 2020 00:00:00 +0200 Iñigo Aranbarri https://www.berria.eus/paperekoa/1939/020/002/2020-05-24/garai_zailak.htm\nGarai zailak datoz eta, gastu sozialen atalera heltzen garenean, sasoi hobeetan ahaztuxeago ditugunak izango ditugu mintzagai atzera ere. Zurrumurruek oldar atabikoaren indarra hartuko dute, hamaika pasadizoz loratuko ditugu lagun arteko solasaldiak. Eta hor ez da kasik nabarituko nork ematen dion botoa nori, hain dago ondua soroa: haientzat izango da guri eta gure seme-alabei ukatzen zaiguna. Kanpoko nagia sarituko da eta bertako langilea zigortuko.\nKasualitatearen ederra, alarma egoeraren erdian mintzatu da Ikuspegi, Inmigrazioaren Euskal Behatokia: Euskal Autonomia Erkidegoari dagokionez, bertan bizi diren atzerritar jatorriko herritarrek administraziotik jasotzen duten baino gehiago ematen diote bertako ekonomiari. Halako bi. Ez dut uste gainerako lurraldeetan emaitzak bestelakoak izango direnik.\nEta ni, hain petral administrazioarekin beste hainbat arlotan, poztu egin naiz Ikuspegiren ikerketaren ondorioak han eta hemen zabalduta ikusi ditudanean. Inoiz behar, eta garai egokian dator mezua, jakin nahi duenak haren berri izan dezan. Gero, oraindik zuloan gaudela akordatu, eta azken asteetako pare bat irudi datozkit gogora, inmigrazioa ekonomiari ekarritako onurekin lotzen ez dutenak: gormutu bat ertzainek egurtua Bilboko San Frantziskon, ez dakit zenbatgarren hildakoa Zaballan; jatorriak erabat baldintzaturiko gertaerak bi-biak.\nEta amets egin dut garai zailotan. Zein ederra litzatekeen berak sortutako literatura irakurtzea administrazioak.]]> https://www.berria.eus/paperekoa/1939/023/002/2020-05-17/istripua_everesten.htm Sun, 17 May 2020 00:00:00 +0200 Iñigo Aranbarri https://www.berria.eus/paperekoa/1939/023/002/2020-05-17/istripua_everesten.htm\nGero, ez dakit noiz, gauzak aldatzen hasi ziren. Himalaiara zihoazen espedizio guztiak batean eta bestean ate-joka hasi zirelarik, jende xehearen babesa apaldu egin zen. Nekea da hitza, nazkatu egin ginen ezer ez zekarkiguten irteera haiekin. Oporretara joan nahi badute ordain dezatela euren poltsikotik, genion, fabriketako langileek bezala! Eta hala, urteen poderioz, erabat urtu zitzaigun elur guztia. Askok ez dugu, Pasang Temba-renaz gain, nepaldar bakar baten izenik ikasi harrezkero.\nMunduari ere bestela begiratzen ikasi genuen. Heroitzat genituen haiexek berek salatzen zuten mendizaletasuna pairatzen ari zen aldaketa. Espedizio komertzialak, inguruarekiko errespetu eza, bertako biztanleak ere... ez genuen hari bakar bat hunkitu gintuen hura berriro defenditzeko. Ikonoak ere jendartearekin batera mudatu zitzaizkigun. Bestelakoa genuen begirada, eta bandera bat urrun horietan ezartzeak gehiegi zuen keinu neokolonialetik.\nOrain, euskal mendizale batek munduko 14 zortzimilakoen zikloa itxi duela-eta azken tontorrean Endesaren logoa daraman bandera zabaltzen duelarik, eta «Denok maite zaituztet» egiten oihu, gazteleraz, noski, dena egiten zait Zabaletaren hura gertatu izan ez balitz bezala. Eta antzetik antzera jauzika, beharbada horrexegatik ezin dut El Conquis ikusi: higuingarriak zaizkit espediziokideen arteko lehiak, gailurrera bideko balioak eta ikurrinak Ushuaiatik Kariberainoko Everest guztietan.\nDenok igo ginen. Uste dut gehienok hil ginela beherakoan.]]> https://www.berria.eus/paperekoa/1939/023/002/2020-05-10/eskerrik_asko_geuri.htm Sun, 10 May 2020 00:00:00 +0200 Iñigo Aranbarri https://www.berria.eus/paperekoa/1939/023/002/2020-05-10/eskerrik_asko_geuri.htm\nAsteon, hartu aldizkari bat eta orri beteko publizitatea. Udaltzain bat eta hiru ertzain irribarretsu ageri dira Babes Zibileko txalekoa daraman emakume batekin batera. Goian, letra handiz, «Eskerrik Asko!» ikusgarri bat «Denon artean lortzen ari gara» txikiago baten azpian. Argazki oinean, lau lerroko testu luzeago bat. Eta sinaduran, dena argiago uzten duen gakoa: Segurtasun saila. Beleari ere eder zaio bere boza.\nItxialdiaren hasieran, antzeko argazki bat zabaldu zen, instituzioetatik hauspotua hura ere. Behe-laino artean, Urkullu lehendakaria, kale jantziz ageri diren beste sei bat lagun, zurizko beste lau eta bederatzi ertzain, proportzio aureoan. Atzean hiru auto, poliziarenak hirurak. Eta testu bera, «Eskerrik asko».\nOsasun arloko langileek zortzietako txaloekin nahikoa hazkurri badutelakoan, egon da publizitate instituzionala egin behar eta pentsatu duenik: nor loratzea dagokigu erakunde legez? Azkenaldian arazoa besterik eman ez diguten erresidentzietako langileak? Gizarte laguntzaileak? Hezitzaileak? Garbitzaile prekarizatuak? Han-hemenka borondate hutsez laguntzen dabilen tropa kontrolagaitz hori? Ez da hobe ordena ondoen irudikatzen duten profesionalei erakustea esker ona, bide batez lema tinko daramagula erakusteko jendarteari? Gainera, eurak dira pandemia garaian administrazioaren gestioa publikoki gutxien kritikatu dutenak, eta bidegabekiro, espekulatzaileekin batera gehiegikeriaz aritzeaz salatu izan dituzten bakarrak.\nFelliniren film batean bezala dena.]]>


2020/4/17: Ikasleentzako diru-laguntzak, irailean eskola-materiala erosi ahal izateko\n2020/4/17: Pandemiaren ondorioei aurre egiteko laguntza psikologikoko zerbitzua: dolua\n2020/4/17: S.D. Eibar Fundazioak erabilera bakarreko 150 buzo eta 10000 maskara eman dizkio Abeletxe egoitzari\n2020/4/17: Argazki-lehiaketa herrikoia konfinamendutik\n2020/4/17: Ermua Hiria XXVI. Literatur Lehiaketan parte hartzeko epea zabalik


Vueling puntuak edo Iberia Plus-eko Avioak gehituko dituzulako, zeuk aukeratu. Punto programarekin, 300 puntutik aurrera hegaz egiteko modua izango duzulako. Denbora aurreztuko duzulako hegaldiak zure myvueling kontuarekin erosiz. • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • ��� • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • • •


Ospakizunek argitutako gaua - Bizkaiko Hitza\nOspakizunek argitutako gaua\n2017, ekainak 16 Albisteak, Asteburuko proposamena, Bizkaia, Kultura 270\nBilbo hiribildu bihurtzeko gutuna 1300. urteko ekainaren 15ean sinatu zuen Diego Lopez Harokoak. 717 urte igaro dira orduz geroztik, eta Bizkaiko hiriburuak urtero ospatzen du urteurren berezi hori. Festa erraldoi eta ikusgarria prestatzen dute: argiek janzten dituzte hiriko eraikinik ospetsuenak, eta kaleak ekitaldiz betetzen dira. Gau Zuria da. Aurten ere, jaialdi handia prestatu dute iluntzetik gaueko ordu txikietara bitartean. 30 ekitaldi eta ikuskizun baino gehiago eskainiko dituzte; doan, aire zabalean.\nHirigunea dotore jantziko da. Apaingarri hoberenak soinean jarrita egingo die harrera bisitariei. 20:30ean hasita, hainbat eremutan gogoraraziko dute urteurrena: udaletxea, Martzana kaia, Zazpikaleak, Uribitarte, Guggenheim zein Itsasadarra Itsas Museoa, besteak beste. Hala, argien eta koloreen agertoki bihurtuko da Bilbo, antolatzaileek magikotzat jo duten gauean.\nGau horretan bakarrik ikusi ahalko dira espresuki ospakizun horretarako prestatu dituzten ikuskizunak. Argiztatuko dituzten eraikinek emango diote magikotasun kutsu hori. Irudi dinamikoen sekuentziak, argiz betetako lorategiak eta hiru dimentsioko irudien jolas parte hartzaileek ezustean harrapatuko dituzte bisitariak.\nBilboko itsasadarrak ere bat egingo du jaialdiarekin. Zubi Zuri zubia argia, kolorea eta soinua uztartuko dituen ikuskizunaren agertoki bilakatuko da. Areatzako aterpeei bizitza emango dio argiztatutako labirinto batek. Bestalde, Abandoibarra pasealekuan loreekin egindako instalazioak jarriko dituzte. Horrez gain, Udaletxeko zubian estropada berezi bat egingo dute.\nArgia, argia eta argia. Horixe da Gau Zuriaren elementurik adierazgarriena. Argiz egindako baso bat loratuko dute Euskadi Plazan. Kolorea aldatzen duten argi koroek osatutako enbor eta ihiek osatuko dute baso hori. Handik gertu ere, Iberdrola dorrearen barruan, argia izango da protagonista. Argi instalazio bat, hain justu, musika klasikoaren emanaldi batek lagunduta. Abiatzear da adin guztietako ikus-entzuleentzako gau magikoa .\nGau Zuriko ekitaldiak 20:30ean hasiko badira ere, 22:20ra arte itxaron beharko da eraikinak argiztatuta ikusteko. Udaletxean egin dute lehen hitzordua, eraikinaren 125. urteurrena dela aprobetxatuta.\nAreatzako aterpeetan Argizko Sareak deritzon hari lumineszenteen labirintoa jarriko dute, arrantzarako hariak balira legez. Arrantzaleen mundua gogora ekartzeko saio hori portuetako ohiko soinuek girotuko dute. Besteak beste, porturatzen ari diren ontzien burrunba entzungo da.\nItsasoarekin lotutako tradizioek jarraipena izango dute itsasadarrean. Traineru estropadak dira errotuen dauden euskal tradizioetako batzuk. Hori baliatuta, hamabina metroko luzera duten bi traineru osatuko dituzte argiekin udaletxeko zubian. Traineru bakoitza modu mekanikoan mugituko da, eta, bien artean, estropada bat irudikatuko dute.\nGaueko olerkigintza saio bitxi batean murgilduko ditu bisitariak Uribitarten egingo duten ikuskizunak. Luma mekaniko batek mezu poetiko iragankorrak idatziko ditu laser argia baliatuta.\nArgiak protagonista izango dituzten ekitaldietako batzuen adibideak besterik ez dira horiek. Hiriko hainbat gunek hartuko dituzte horrelako ikuskizun berezi eta bitxiak.\nAzkuna zentroa ART-Izarrak bihurtuko da. Hau da, arte bizien erakusleiho eta laborategi. Oreka TX taldearen Jendartea azken lana taularatuko dute han, Thierry Biscaryren parte hartzearekin eta DJ bideo batekin batera. Dantzak lekua hartuko du Bilaka taldearen eskutik. Bestalde, Joseba Irazokiren musika esperimental eta abangoardiakoak bertikalean jarriko ditu, ekinean, dantzariak. Zirkuak ere izango du lekua agertoki horretan. Eta azkenaldian ezagun bihurtu den Huntza musika taldeak kontzertua emango du lekuan bertan.\nNaxako geltokiaren etorkizuna aztergai dagoen honetan, trenari buruzko bideo-mapping saioa antolatu dute lekuan bertan. Tren geraleku batean dabiltzan bidaiarien joan-etorriak irudikatuta, irudiak proiektatuko dituzte, musikak eta dantzak lagunduta.\nItsasadarraren inguruan egingo dira saioetako asko. Martzana kaian, harreman pertsonalei buruzko Push-pull dantza ikuskizuna antolatu dute. 22:00etan hasita, bost saio egingo dituzte.\nXX. mendearen hasieran emakumeek soilik osatutako Madrilgo Lyceum Klubari buruzko antzerki emanaldia egingo dute Euskal Museoan. Pilar Zubiaurre, Zenobia Camprubi eta Carmen Baroja izan zituen bazkide. Emanaldi horretan, emakume aitzindari horiei eta haiek abiatutako egitasmoei balioa emango diete. Kultura eta hezkuntza unibertsala zituen helburu egitasmo horrek.\nZenbait saiotan, ikus-entzuleen parte hartzea beharrezkoa izango da. Elkarrekintza hori baliatuta osatutako ekitaldiak izango dira. Bilboren adierazgarri diren lauzak protagonista ditu horietako batek. 6 x 6 metroko azalera duen lauza bat lurretik 40 zentimetrora kokatuko dute. Perimetro osoa argiztatuta izango du. Bisitariek lauzako marrazki geometrikoetako erliebeak zapaldu ahalko dituzte. Eta zapaltzen duten lekuaren arabera, argien eta soinuen sekuentzia bat aktibatuko da. Ingelesen landan antolatu dute.\nIpurtargien lorategiak ere antzeko planteamendua dakar. Ikusleekin elkarrekintzan aritzeko xedea duen argi labirinto bat da. Kez betetako airez beteko da EHUko Bizkaia aretoa. Ke horren barruan, laser argiek ikusleen ahotsen arabera erreakzionatuko dute, eta soinuaren frekuentziaren araberako irudiak aterako dituzte.\nDandelions argizko basoak hainbat neurritako txikoria-belar erraldoien 90 instalazioren artean ibiltzeko aukera eskainiko du. Jarduera horren bidez, birziklatzea eta energia aurreztea bultzatuko dute.\nBestalde, Bilboren ezagutzari buruzko jolas interaktiboa egingo dute Plaza Barrian. Ezagutzen al duzu Bilbo? galderari erantzun beharko diote parte hartzaileek. Bilbokoak ez diren eraikinak eta paisaiak alboratu beharko dituzte. Horixe da jolasaren gakoa.\nItsasadarra Itsas Museoaren inguruan egingo diren ekitaldiek oroimena izango dute ardatz. Itsasadarraren arabera… ekitaldian, esaterako, antzerki lana baliatuta, Bilboko itsasadarraren bizimodua kontatuko dute. Zubiak erabiliko dituzte horretarako.\nBestalde, Oroimena ekitaldiaren bidez ahaztutako historiak eta memoria ekarriko dituzte gogora. Soinuen, esperientzien ibilbidea, ibilbide bisuala eta bisitarien jakin-mina pizten duen ikuskizuna taularatuko dute. Argi, soinu eta sentsazioen performancea eramango ditu erreka ingurura. Ikus-entzuleak sorkuntzaren parte izango dira Ramon Sota kaian, Itsas Museoko dikean bertan.\nGau Zuria egingo duten eremuaren ibilbide osoan, kale animazioa egongo da. Hain zuzen, antzerkiko eta kale animazioko konpainia ibiltariak batera eta bestera ibiliko dira 20:30etik 00:30era bitartean.\nBiharkoan ez bada, nekez aurkituko dituzte bilbotarrek eta inguruko bizilagunek Gau Zuria ospakizunak eskaintzen dituen bezalako irudiak eta ikuskizunak. Zaila da jaialdi horretara gerturatzen diren bisitariak zenbatzea, hainbat agerlekutan biltzen baitira ikus-entzuleak. Hala ere, iaz egin zituzten kalkuluen arabera, 50.000 lagun baino gehiago elkartu ziren hiribilduaren urteurren jaialdian.


CIFP DON BOSCO LHII – Sensibilización – 19/20 – Ekingune\nCIFP DON BOSCO LHII - Sensibilización - 19/20\n2019-2020 IKASTURTEKO HELBURUAK:\nNº total de asistentes: 383\nTotal de alumno/as sensibilizado/as: 383\nUrratsbat zerbitzuari buruzko informazioa eman zaie bigarren mailetako ikasle guztiei. Saio bat gaztelerazko taldeentzat eta beste bat euskarazkoentzat Errenterian, eta beste bat Tolosako ikasleentzat. Eskaintza…\nUrratsbat zerbitzuari buruzko informazioa eman zaie bigarren mailetako ikasle guztiei. Saio bat gaztelerazko taldeentzat eta beste bat euskarazkoentzat Errenterian, eta beste bat Tolosako ikasleentzat. Eskaintza partzialekoentzat talde bakoitzean saio bat. Guztira 383 ikasle, ordu erdiko saioetan. TALDE ERDALDUNAK (GUZTIRA 241)\nESKEINTZA PARTZIALA ME3 17\nESKEINTZA PARTZIALA FC2A 17\nTALDE EUSKALDUNAK (GUZTIRA 142)\nNúmero de asistentes: 383\nNúmero de nuevos asistentes: 383


Lekua Osoko Bilkuren aretoa\nDatak: art, 16/05/2017 - art, 16/05/2017\nHaurren osoko bilkura Jaitsi\nHiru lurralde historikoetako hirurogeita hamabost ikaslek hartu dute parte haurren bilkuran, eta konpromiso batzuk proposatu dituzte, gero hautestontzi batean bozkatu dituztenak.\nBeren ikasgeletan, aldez aurretik, landu dute "Besarkatu zure balioak" Aldeas Infantiles SOS-en ikasmateriala. Euskadiko Haur eta Lehen Hezkuntzako 8.600 ikaslerengana iristen da material hori.\nOiongo (Araba) San Bizente Ikastola, Zamudioko (Bizkaia) Bizkaia ikastetxea eta Legazpiko (Gipuzkoa) Domingo Agirre ikastetxeetako zenbait ikaslek parte hartu dute ekitaldi horretan egun batez legebiltzarkide lanak eginez, eta gizarte hobea eraikitzeko dituzten proposamenak partekatu dituzte. Eusko Legebiltzarrean egin den haurren osoko bilkuran izan da, "Besarkatu zure balioak" Aldeas Infantiles SOSen hezkuntza-programaren baitan. Euskadiko 86 ikastetxetako Haur eta Lehen Hezkuntzako 8.600 ikaslek lantzen dute programa hori.\nBakartxo Tejeria Otermin Eusko Legebiltzarreko lehendakariak, mahaikideek, talde parlamentarioen ordezkariek eta Pedro Puig Perez, Aldeas Infantiles SOSeko lehendakariak parte hartu dute ekitaldian, Euskadiko Lehen Hezkuntzako hirurogeita hamabost haurrekin batera.\nLehenik eta behin, Mahaiko ordezkariak aukeratu dituzte ikasleek, haien hitzaldiak entzun ondoren. Hautagaiak honako hauek izan dira: Anne Ansotegui Fernandez eta Jon Crespo Romay (San Bizente Ikastola), Nerea Carranza Merodio eta Guillermo Iparraguirre Saez (Bizkaia ikastetxea) eta Luken Franco Lobo eta Izaro Martin Lopez (Domingo Agirre ikastetxea). Haiek guztiek adierazi dute Euskadiko bizitza hobetzeko asmoa dutela, eta bat etorri dira aukeratuak izanez gero gauzatuko lituzketen proposamen batzuetan. Luken izan da Legebiltzarreko lehendakaria, Nerea lehenengo lehendakariordea, Anne bigarren lehendakariordea, Jon lehenengo idazkaria, Izaro bigarren idazkaria eta Guillermo legelari nagusia\nEguerdiko 12:00etan, "botere-aldaketarekin" hasi da bilkura, Bakartxo Tejeria lehendakariaren eta Eusko Legebiltzarreko Mahaiko kideen eskutik. Mahaikideek beren tokiak utzi dizkiete bilkura gidatu duten ikasleei, eta haiek hartu dute mahaiburutza, Mahaiko kideek eman dizkieten aholkuak entzun ondoren.\nBehin haurren legebiltzar Mahaia osatuta, Bakartxo Tejeria lehendakariak, Mahaiko kideek, Pedro Puig Perez Espainiako Aldeas Infantiles SOSeko lehendakariak eta gainerako gonbidatuek palkoak bete dituzte. Haiek guztiek arretaz jarraitu dute osoko bilkura palko horietatik. Guztiak eseri ondoren hasi dira ikasleen hitzaldiak.\nTribunatik, ikastetxe bakoitzeko bi ikaslek irakurri dituzte beren ikaskideekin batera geletan prestatu dituzten idazlan eta konpromiso guztiak. Eskola-jazarpenaren kontrako errespetua eta bizikidetasuna, horiexek izan dira ikasturtean zehar landu dituzten balioak, eta haien idazlanak ere, hain zuzen ere, gai horri buruzkoak izan dira.\nOiongo (Araba) ikastetxearen aldetik, Asier Laka Calderonek eta Naroa Jimenez Gutierrezek parte hartu dute. Biek hitz egin dute enpatiaren, asertibitatearen eta berdintasunaren balioak lantzearen garrantziaz; eta adierazi dute “gu tratatzea nahi dugun bezala trata ditzagun gainerakoak, ez dezaten sufritu ezta minik sentitu ere”.\nArai Barragan Olazabal eta Maria Lopez Carrillo ikasleek hitz egin dute Zamudioko (Bizkaia) ikastetxearen izenean. Biek Arthur Schopenhauer-en “trikuaren dilema” izeneko parabola kontatu dute, gainerakoak errespetatuz bizitzearen garrantzia azpimarratu nahian. “Erlaziorik onena da banako bakoitzak gainerakoen akatsekin bizi izaten eta bere ezaugarriak miresten ikasten duen hura”, ziurtatu dute.\nAzkenik, Saioa Blanco Gutierrez eta Mikel Pinilla Beitialarrangoitia izan dira Legazpiko (Gipuzkoa) Domingo Agirre ikastetxearen bozeramaileak. Biek seinalatu dute gauzatzen dituztela errespetua eta ikasgelan partekatutako balioak eta horrela ikasi dute: “ikasle guztiak desberdinak dira, kultura edo ohitura jatorri desberdinetakoak direlako; eta pertsona guztiek zoriontsuak izateko eskubidea dute”. Eta ondorioztatu dute: “Posible den guztia egingo dugu hura lortzeko”.\nHitzaldiak eta konpromisoak irakurri ondoren, legebiltzarkide gazteek hautestontzian sartu dute beren botoa, eta aukeratuko den enuntziatua betetzeko konpromisoa hartu dute. Boto kopuru handiena lortu duen konpromisoa 10. izan da, 19 botorekin: "Ez dugu inor baztertuko eta ez dugu onartuko beste ikasleek norbait baztertzea”. Bigarrenean eta hirugarrenean berdinketa izan da 16 botorekin. 8. eta 11. konpromisoek esaten dute: “Gatazka bat dagoenean, zerbait egitekotan, kontuan hartu behar dira aktore guztiak: biktima, erasotzailea, konplizeak eta, bereziki, arazoaren berri izan arren hori eragozteko ezer egiten ez duten pertsonak” eta “Eraso baten aurrean ez gara isilduko eta irakasleei zein gurasoei, gertatzen ari dena kontatuko diegu”.\nPrentsa oharra (haurren osoko bilkura)


Lau hildako Indiaren eta Pakistanen arteko borroketan, Kaxmirren - Mundua - Berria\nLau hildako Indiaren eta Pakistanen arteko borroketan, Kaxmirren\nSRINAGAR. Kaxmirren, Indiaren eta Pakistanen arteko mugaldean, lau lagun hil dituzte; Indiako bi soldadu eta beste bi zibil; horietako bat Pakistango haur bat. Gauean hasi zen bi armaden arteko tiroketa, eta egun osoan iraun zuen. Iragan asteazkenean Indiako soldadu bat eta Pakistango lau hil zituzten beste liskar batean.


Manifestazio jendetsua, Covid pasearen kontra - Hernani - Kronika.eus\nManifestazio jendetsua, Covid pasearen kontra\nKronika - Erredakzioa 2022-01-11 13:15\nPlazan elkartu ziren manifestariak, Covid pasearen kontra.\nCovid pasaportearen kontrako manifestazioa deitu zuten larunbat iluntzerako, Plazatik abiatuta; eta ehunka lagunek egin zuten bat, aldarrikapenarekin.\nCovid paseari ez lelopean, manifestazioa deitu zuten larunbat iluntzerako, Hernanin, 19:30etan Plazatik abiatuta. Ehunka lagun elkartu ziren bertan, eta manifestazio jendetsua egin zuten ondoren, herriko kaleetan barrena, Osasuna, askatasuna eta egia; Covid paseari ez zioen pankartaren atzean. Beste pankarta bat ere zabaldu zuten, manifestazioaren zutabearen erdialdera: Zentsurarik gabeko informazioaren alde! Eztabaida zientifikoa oraintxe! Eta mezu gehiago ere bazeramazkiten partehartzaileek, kartelak eskuetan hartuta: Txertatu gabe ala txertaturik, tiraniaren aurka elkarturik! zioen batek; eta beste batek, berriz, PCRena da pandemia, ez kutsatzeena; farsa hutsa da!\nTilosetan bukatu zuten kale buelta, eta bertan irakurri zuten adierazpena: «ia bi urte hauetan, hondoratze soziosanitario eta soziolaboralarekin, eguneroko informazio zurrunbiloarekin ere, ikusi dugu zalantzak eta ziurgabetasunak uxatu beharrean, areagotu egin direla. Izan ere, osasungintzako langileek eman duten informazioak, ospitaletako errealitatearen inguruan, gero eta gehiago egiten du talka egunero prentsan eta telebistan ematen digutenarekin».\nHorregatik, azaldu zuten, Gingko Batzarra izenekoa sortu dutela, «harrera egin eta laguntza emateko, bestelako informazioa behar duten hernaniarrei, prentsatik eta telebistatik harago. Leiho ireki bat, nahi dutenei aukera emango diena begiratzeko, beste ikuspegi bat deskubritzeko, beste errealitate bat, itxaropentsua».\nBideoa ere osatu dute, manifestazioaren inguruan:


Amorebieta-Etxanoko Udalak Tantorta eraldatzeari bultzada bat eman nahi dio Eroski bertara joanez — Amorebieta-Etxanoko Udala\nAmorebieta-Etxanoko Udalak Tantorta eraldatzeari bultzada bat eman nahi dio Eroski bertara joanez\n• Supermerkatua jartzearen ondorioz, hobekuntzak egingo dira azpiegituretan, bide segurtasunean eta aparkalekuetan eta goma fabrika zaharra bota egingo da. • Lanak aurten hasiko dira, urte amaieran, eta supermerkatua 2017an ireki ahal izatea aurreikusten da. • Eroskik 6 milioi inbertituko ditu 1.500 m2-ko salmenta azalera izango duen zentro batean. Honek herrian 40 bat enplegu berri sortuko ditu.\nAmorebieta-Etxano, 2016ko otsailaren 17a. Amorebieta-Etxanoko Udalak Tantorta auzoa eraldatu nahi du eta helburu horretarako Eroski supermerkatu berri bat irekiko da auzoan.\nEstablezimendu honek hainbat aldaketa eragingo ditu inguruan. Horien artean azpimarratu behar da goma fabrika zaharra botako dela eta Boroatik Amorebieta-Etxanorako sarbidea ere hobetu egingo dela. Horren ondorioz, 30 aparkaleku berri sortuko dira auzoan eta San Pedro kalean zuhaitzak izango dituzten espaloiak eraikiko dira, argiztapen berriarekin, oinezkoek ikuspen handiagoa izan dezaten. Era beran, errotonda bat eraikiko da auzoko zirkulazioa hobetu eta auzoaren bide segurtasuna hobetzeko. Autobus geralekuan ere hobekuntzak egingo dira, markesina bat jarriz. Horrek garraio publikoa erabiltzen dutenen segurtasuna eta erosotasuna bilatu nahi du.\nHelburua egun zornotzarrek duten merkataritza eskaintza zabaltzea da, kontsumitzaileak herrian bertan gera daitezela erosketak egiten dituztenean eta alboko herrietako jendea ere bertara gerturatu dadila, Amorebieta-Etxanora etor daitezela erosketak egitera. Honekin herriko merkataritzaren salmentak igotzea ahalbideratuko da.\nEstablezimendu honek 1.500 m2-ko salmenta azalera bat izango du eta 145 auto aparkatzeko lekua, herrian 40 bat lanpostu sortuko dituelarik. Lanak 2016ko amaieran hasiko direla aurreikusten da eta supermerkatua 2017an irekiko da. Obra hauek egiteko 6 milioiko inbertsio bat egingo da.\nSupermerkatu hau eraikiko da lehentasunezko eragin guneetan presentzia areagotzeko kooperatibaren estrategiaren barruan, Euskadi barne. Establezimendu berria produktu freskoetan eta hurbileko tratuan espezializatua egongo da, bertoko produktuen aldeko apustua egingo duelarik. Horiek dira Eroski supermerkatuen belaunaldi berriaren identitate zeinu garrantzitsuenak.\nProiektu honen ondorioz, eraikin berri bat egingo da, eraikinaren energia eraginkortasunerako eraikuntza ekoiraunkorreko azken berrikuntza teknologikoak erabiliko direlarik.\nSupermerkatu berriak hotz, azken belaunaldiko klimatizazio eta argiztapen sistema eta ekipamendu eraginkorrak izango ditu, ahalik eta energia gehien aurrezteko.\nEROSKIk 229 establezimendu ditu Bizkaian: 125 supermerkatu, 10 hipermerkatu, 37 bidaia bulego, 8 gasolindegi, 6 optika, 10 FORUM SPORT denda eta 33 IF lurrin denda. Egun kooperatibak 4.971 langile ditu Bizkaian.\nEROSKIk 2.000 hornitzaile baino gehiago ditu Euskal Herrian eta urtero 600 milioi euroko erosketak egiten ditu, horien %60a nekazaritzako elikagaien sektorean egiten dituelarik.


Eraikuntza berria edo handitze obrak\nOinarrizko proiektuaren bi ale eskudun teknikariak sinatua (ez da beharrezkoa bisatzea).\nLizentzia eskatzeko burutzapen proiektua aurkezten bada eskudun teknikariak sinatuta egon beharko du eta dagokion elkargo ofizialak bisatuta.\n44 - Lerrokadurak\nLerrokadurak, metro linealeko 5,50 €\n43 - Lehenengoz Okupatzeko lizentzia edoerabilera-aldaketarako lizentzia\nEtxebizitza bakoitzeko 84,70 €\nGaraje bakoitzeko 36,45 €\n100 m2 arte merkataritzako lokal bakoitzeko 169,45 €\n100 m2 baino gehiagoko lokal bakoitzeko 422,55 €\n500 m2 baino gutxiagoko industripabilioi edo modulu bakoitzeko 422,55 €\n500 m2 baino gehiagoko industri pabilioi edo modulu bakoitzeko 845,25 €\nBeste batzuk: estalitako ukuluak... 36,45 €\nErabileraren aldaketak: lokaletik etxebizitzara... 84,70 €\nEraikuntza, Instalazio eta Obren gaineko zergaren behin betiko likidazioa.\nObra lizentzia onartu ondoren hasierako proiektua aldatuko balitz, aurrekontua berria aurkeztu beharko litzateke behin betiko likidazioa egin ahal izateko. Behin betiko likidazioa: behin-behineko likidazioaren (hasierako aurrekontuaren %5) eta amaierako aurrekontuaren %5aren aldea.\nAlkatetzaren ebazpena edo Gobernu Batzarraren akordioa lizentzia ematea behin-behineko edo behin betiko izaeraz onartuz (Jakinarazpenarekin batera Obra Handiko Lizentziaren Baldintza Orokorrak jasotzen dituen orria bidaliko da).\nEraikuntza, Instalazio eta Obren gaineko zergaren behin-behineko likidazioa. Obren azken aurrekontua hasierako proiektuan jasotakoarekin bat ez badator, likidazio berri bat egingo da Lehenengo Okupazio lizentzia onartzen duen akordioan.\nZuinketa eta horretarako honako agiriak aurkeztu beharko dira: Zuinketa eskaera, Zuinketa akta eta Zuinketaren plano ofiziala.\nAlkatetzaren ebazpena Burutzapen Proiektua onartuz eta, hala balegokio, Zuinketa egin dela jakinaraziz eta obren hasiera baimenduz.\nZuinketa tasaren likidazioa.\nObrak amaituta Lehenengo Okupaziorako lizentzia eskatuko da, atxikitako orrian jasotzen diren agiriekin batera: 1. Okupazio lizentziarako eskaera eta dokumentazioa.\nEraikitze obrak proiektu teknikoan jasotakoaren eta lizentzian aginduta-koaren arabera burutu direla egiaztaturik, eta Udal Arkitektoaren Txostenean oinarrituz, Alkatetzaren Ebazpena edo Tokiko Gobernu Batzarraren akordioa Lehenengo Okupaziorako lizentzia onartuz.\n.Lehengo Okupaziorako Lizentzia tasen likidazioa eta, azkeneko aurrekontua eta hasierako proiektuan jasotakoa bat ez badatoz, Eraikuntza, Instalazio eta Obra Zergaren behin betiko likidazioa.\nGordailatutako bermeak itzultzea.


Río de la Platako gobernazioa - Wikipedia, entziklopedia askea.\nRío de la Platako gobernazioa (gaztelaniaz Gobernación del Río de la Plata) antzina Espainiak Hego Amerikan eduki zuen kolonia lurraldea izan zen, Parana, Uruguai eta Paraguai ibaien arroak hartzen zituena. Gaur egun Argentina, Paraguai, Uruguai eta Brasilgo estatuen artean banaturik dago .\n1617 – 1782\nEspainiar Inperioko gobernazioa\nRío de la Plata eta Paraguayko gobernazioa\n1535ean hasi zuten espainiar kolonizatzaileek lurralde horren konkista, Pedro de Mendoza buru zutela. Juan de Ayolas eta Domingo Martinez de Irala euskalduna bidali zituen hark barne lurrez jabe zitezen. 1537an sortu zuten Asuncion hiria guarani herriaren lurretan, eta hiri hura bihurtu zen lurralde zabal hartako hiriburu, espainiarrek 1537an Buenos Aires hiria utzi zutelako. 1580an sortu zuten bigarrengoz Buenos Aires, eta beste bide erosoago bat zabaldu zuten Peru aldera espainiarrek handik, Córdoba, Tucumán, Salta eta Jujuy hirietan barrena.\n1617an bitan banatu zen lurraldea: Paraguai herrialdea, Asuncion hiri nagusi zela, eta Rio de la Plata herrialdea, Buenos Aires hiri nagusi zela. Peruko erregeordearen gobernuaren pean zeuden, nolanahi ere, bi herrialde horiek. Bestalde, Córdoba izan zen mende horretako hiri garrantzitsuena; han eraiki zen Amerikako bigarren unibertsitatea. XVII. mendearen bukaeran areagotu ziren Brasil aldetik zetozen portugaldarrekiko arazoak (Tordesillasko hitzarmena aldatu nahi zuten portugaldarrek), eta XVIII. mendean hasi zen Ingalaterrako itsas armada Rio de la Plata eta Patagoniako kostaldean kokatu nahian.\n1776an Karlos III.a Espainiako erregeak Río de la Platako Erregeorderria sortu zuen, inperioko alde horri hobeto eutsi eta itsas merkataritzan zeuden oztopoak menderatzeko, eta haren mendean jarri ziren egungo Argentina, Uruguai, Paraguai, Bolivia, Brasilgo hegoaldea eta Txileko tropiko aldea.\nAzken aldaketa 5 abendua 2019(e)an, 23:22(e)tan


Juanba Berasategi - 2006 - Hizkuntza Berdintasuna\nJuanba Berasategi - 2006/\nJuan Bautista Berasategi Luzuriaga (Pasaia Donibane, 1951-2017) animazioko zinemagintzaren aitzindaria izan da Euskal Herrian. Marrazki bizidunen munduan hemen sortu, landu eta ekoiztu diren proiektu guztien atzean, zuzenean nahiz zeharka, Juanba Berasategi egon izan dela esan daiteke. Aitzindari izateaz gain, Euskal Herrian bere atzetik etorri den marrazki bizidunen egile soka luzearen maisu edo irakasle ere izan da.\nGazterik hasi zen marrazki bizidunetan lanean, eta lehen filma, Ekialdeko izarra hura, bere dohainen erakusle garbia izan zen.\nHarrezkero egin dituen lanen zerrenda, azpian den dokumentuan ikus daiteke.\nGaur egun (2006ko azaroa) Barriola, San Adriango azeria izeneko marazki biziduneko film luzea egiteko lanetan dago murgildurik buru-belarri.\nPublizitate lan ugari egin ditu, telebistarako nahiz zinemarako, marrazki bizidunetan eta fikzioan. Entidad de Gestión de Derechos EGEDA ikus-entzunekoen egile eskubideak kudeatzen dituen erakundearen sortzaileetako bat da, eta gaur egun bertako administrazio kontseiluko kide. Baita ere, Animazioko Filmaren Nazioarteko Elkarteko ASIFA sortzaileetakoa da, eta Ikus-Entzunezkoen Euskal Ekoizle Burujabeen Elkarteko IBAIA sortzaile eta lehendakaria.\nIBAIAren lehendakari gisa, besteak beste, Pirinioez Haraindiko Koprodukzio Foroaren sustatzaile nagusietako bat da.\nMarrazkilari eta ilustratzaile gisa, lan ugari egina du Juanba Berasategik aspaldidanik. Besteak beste, 1979. urte amaieratik aurrera, Ramon Saizarbitoriaren eta Koldo Izagirreren inguruan eratutako literatur lan taldeko kide izan zen, Oh! Euzkadi aldizkarirako ilustrazioak egiten: aldizkariak kaleratu zituen 16 zenbakietatik bostean ageri da Berasategiren izenpea ilustrazioetan. Lehenago, «Oh! Euzkadi» Zeruko Argia aldizkariaren barne atal gisa argitaratu zenean, 1979ko ekainetik azarora, maketa eta ilustrazioak Berasategik berak eginak ziren.\nGarai bertsuan, 1970eko hamarkadan, Donostian argitaratzen hasi zen Ustela saila literatura bildumako bi aleren zaletan (Koldo Izagirreren Oinaze zaharrera eta Joxe Austin Arrietaren Termitosti) ilustratzaile lan bikaina egin zuen.\nTrantsizio politikoaren urte haietan Berasategik lan ugari egin zuen, literaturaren esparruaz gain, han-hemengo konpromiso sozial edo politikoen harira. Gogoan izatekoak dira, besteak beste, Urrestilla herri da (1976) kanpainarako sortu zuen logotipoa, eta Pasaian nahiz Azpeitian euskal jaiak iragartzeko marraztu zituen horma-irudiak.\nLiteraturaz kanpoko lan profesionalen alorrean, Ramon Saizarbitoriak idatzitako Nacer en Guipúzcoa (1981) liburuaren maketa eta ilustrazioak egin zituen Berasategik.\nAzken denboretan zinemagintzara emanago egon arren, Juanba Berasategik ez dio inoiz liburu-aldizkarien ilustrazio lanari utzi. Horren adibide da, besteak beste, EHUko ILCLI logika institutuak 2001az geroztik argitaratzen duen Gogoa aldizkariko ilustrazioak.\nBerriki, Gaztelupeko Hotsak disko etxearen barruan, Ilargiak Baleki izeneko bilduma egin du, Koldo Izagirrerekin batera, euskal poesia haurrei aurkezteko bide berritzaile batean abiatuta.\nDonostian kokatuta dagoen Lotura Films SA zinemagintza enpresa kudeatzen du gaur egun.\nJuanba Berasategik zuzendutako eta ekoiztutako lanak\nJuanba Berasategiren lanak - 2006\nJuanba Berasategiren hitzak saria jasotzerakoan


Aurkezpena – Lauaxeta Ikastola\nGure Hezkuntza Proiektuaren inguruko atal honetan zehar jasotzen denaz gain, ondorengo bideoek, hezkuntza proiektura gerturatzeko aukera emango dizutela uste dugu.\nLauaxeta Ikastolako Hezkuntza Modeloaren bideo orokorra.\nLauaxeta Ikastolako hezkuntza eredua azaltzen duen Visual Thinkinga.\nBatxilergoa, Lauaxeta Ikastolan\nLauaxeta Ikastolako Batxilergoari buruzko bideoa.\nLauaxeta TV kanalean bideo gehiago ikusi


191 Jarraitzen 241 jarraitzaile\n2022(e)ko Mai 17, 14:31\nGizartearen aurrean norbera bezala libre izateko askatasuna izan beharko genuke guztiok.\n🔻Bizitzek balio dute https://ehgam.eus/ehgamen-komunikatua-maiatzaren-17ko-egunean/\n2022(e)ko Mai 16, 21:32\nEspainiako gerra zibilari buruzko gauza asko irakurri ditut: eleberriak, bizipenak, saiakera... eta baliteke oraintxe bertan liburu horietan guztietan aurkitu ditudan pasarte odoltsuenetan odoltsuena irakurri izana. Nahiko deseroso sentiarazi nau. Eta hori ere ei da literatura, deserosotasuna.\n«Benetan hil behar baditugu, eta ez nago erabat sinetsita hala izan behar duenik, ba hil egiten ditugu, baina begirunez eta horrenbeste isekarik gabe.»\n2022(e)ko Mai 14, 18:17\nAzkenaldian, pertsona asko ikusten ditut Aleksandra Kolontairen oroimena aldarrikatzen, 1920an SESB-en hilekoaren lizentzia bazegoela argudiatzeko. Eta hori egia da Aleksandraren arabera.\nBaina gomendatzen diet Aleksandraren autobiografia irakurtzea, 1936ko sobietar konstituzioan emakumeen emantzipazio neurri horiekin guztiekin zer gertatu zen ikasi dezaten.\nEz diot nik, Aleksandrak berak esan zuen.\n2022(e)ko Mai 14, 08:56\nIkastaro honek oso itxura ona duaka:\nOnline ikastaroa: soinu streaminga. Audiogerrillarako kazetaritza-praktikak https://www.elsaltodiario.com/salto-de-carro/curso-online-de-streaming-sonoro-practicas-periodisticas-de-audioguerrilla\n2022(e)ko Mai 13, 13:48\nOptikara joan behar dut enkargu baten bila. SMS-a jaso dut telefonoz hitzordua hartzeko eskatuz. Deitu dut. Esan dit (oso atsegin): "Horretarako ez da hitzordua behar". Pentsatu dut: "Eta zergatik ez duzue editatzen SMS-aren txantiloia?". Erantzun dit: "Informatikariekin hitz egin beharko genuke, horretarako bakarrik gehiegi deitzen baitigute".\nOstiaz txo, aukerak:\n1. El resplandor daukat.\n2. Fuerteegi pentsatzen dut.\n3. Filtro bat jarri behar dut burmuinaren eta ahoaren artean.\n2022(e)ko Mai 13, 06:47\nNola heldu ote ginen?\n2022(e)ko Mai 11, 21:51\nBa, azkenean amaitu dut "El guardián entre el centeno"-ren bigarren irakurketa. Lehenengo hartan balioan jarri ez nituen gauza dezente identifikatu ditut, hala ere, liburu hau, dagokion garaian irakurtzea (16-19 urte) komeni dela konturatu naiz. Jarrera psikologiko batzuk maisuki erretratatzen ditu.\nZorionez, erakutsi dit oraindik ez naizela nire nerabezaroa ahazteko bezain heldua.\nAgian ez dut ondo irakurri, John Lenon hiltzeko tentazioa sentitu gabe jarraitzen baitut. 🤭\n2022(e)ko Mai 11, 18:36\nAurten ezin bertaratu, baina ez zaituztegu sekula ahaztuko. Eskerrik asko zuon bizitza gure askatasunaren alde eman zenuten guztioi. Zuontzat, betiko argia. #Sollube1937.\n2022(e)ko Mai 11, 11:06\nDoako VPN erabiltzaileen 21 milioi datu filtratu dira Telegramen https://derechodelared.com/datos-usuarios-vpn-gratuitas/\nEsan nizuen: Kontuz ibili VPN-ekin https://www.sarean.eus/gerra-sailkapena/\n2022(e)ko Mai 10, 22:03\nKomunitate gisa, Twitterren eta Mastodonen arteko crossposting egitea debekatzea interesatzen zaigula geroz eta argiago daukat. Ezikusiarena eginez (nik adibidez iragazkiak ditut) mesede gutxi egiten diogu denbora-lerro lokalari.\n2022(e)ko Mai 10, 17:16\n"El guardián entre el centeno" berrirakurtzen hasi nintzen atzo, sei-zazpi kapitulu irakurri nituen eta irakurketa bertan behera uztea pentsatzen ari naiz. Holden Caulfielden oroitzapen onegia daukat eta, uste dut, hogei urte geroago berriro irakurtzen badut lortuko dudan gauza bakarra nire lehen inpresioa hondatzea izango dela. Heldutasunak eta errenta-aitorpenek nire buruan landatu dituzten belar txarren ondorioz, noski.\n2022(e)ko Mai 10, 05:41\nHaurtzaroa eta pantailak: "natibo digitalaren" ezkutuko aurpegia (artikulua katalanez dago) https://diarieducacio.cat/infancia-i-pantalles-la-cara-oculta-del-nadiu-digital/\n2022(e)ko Mai 09, 20:38\n@desertorea zaude, zaude...ogi baten erdia eta bertso disdiratsu hau akaso:\n"Liburuak!, liburuak! Hara hor hitz magikoa: maitasuna, maitasuna esatearen parekoa, eta herriek eskatu beharko luketena ogia eskatzen duten bezala edo beren lursailetarako euria irrikatzen duten moduan." F.G.Lorca\n(Itzul. J. L. Zabala )\n2022(e)ko Mai 09, 19:45\nMurakamiren paragrafoak "La conquista del pan"-eko ideia hau gogorarazi dit:\n«Ogia: iraultzak ogia behar du! Beste batzuk arduratu daitezela prosa distiratsuz zirkularrak jaurtitzeaz! Jar ditzatela sorbaldak jasan ditzaketen galoi guztiak! [...]» La conquista del pan, Piotr Kropotkin\n2022(e)ko Mai 08, 19:20\nZionists, you aren't welcome. Palestina askatu!


Oporretara noa eta bidaiatzeko beti riñonera erabiltzen dut, telefonoa eta dirua eskura edukitzeko. Baina telefonoa aldatu dutenetik, justu justu sartzen zait eta ez dut batere komodo.\nI'm going on holidays and the hipster bag I usually use on holidays is a bit tight for my new phone, so not too comfortable any more.\nAspaldi fitxatuak nituen riñonera ale batzuk eta aste honetan rojoababol-en tutoriala begiratzen aritu naiz.\nI've been searching for patterns and I chose rojoababol's one, which has a very clear step-by-step tutorial.\nPolipiel zatitxo bat erosi dut etxeko bidean eta ti-ta jarri naiz lanean. Kremallerakeri beldurra dien batentzat eta polipielarekin maitasun-gorroto erlazio bat duenarentzat, biak elkartzea, tela marinera!\nOn my way home I bought a little piece of fake leather and I got straight into sewing as soon as I got home. For someone who's scared of zippers and has a love-hate relationship with leather, I chose to mix them!\nGauzatxo batzuk aldatu ditut, nola ez! Ez dut uste inoiz proiektu bat berdin berdin egin dudanik. Kanpoko poltsikoari ez diot biesarik jarri, eta kremallera barrutik josi dut (alde onak elkartuta). Kanpoko forma borobildu dut pixka bat baita ere.\nI obviously changed some things, as usual, have I ever done a project as it says? I didnt use any bias tape on the outside pocket, and I sewed the outside zipper from the inside (matching the good sides). I also rounded up the shape a bit, the original one is squarer.\nBaina nola ez, hasieratik zabal xamarra iduritu zitzaidan, eta bukatu ondoren patroia moldatu dut, nere beharretara egokitzeko.\nI found it a bit too wide from the beginning and after I finished it I changed the pattern to my needs.\nIztutu egin dut, poltsikoa txikitu baina luzatu dut goraka, mobila zuzen sartzeko. Eta beste poktsikoa goitik behera jarri dut, barruko poltsikorik gabe egin dut, horrela barrukalde osoa da poltsikoa. Eta kanpotik josi dut, polipiel-a askatzen ez delako.\nI made it narrower, I made the pocket narrower as well, but taller, so that I can put the phone in vertically. I put the other pocket vertically, without a lining, so that the whole inside is a pocket. And I sewed it from the outside.\nNere beharretarako oso ondo dago. Baina konklusioa: polipiel-a gorrotu dut! Puntadak salto egiten dute eta oso gaizki josten dut!\nIt's good for my needs, but my conclusion is: I hate sewing leather!!! I skip stitches and I sew it really badly!\nThe outside pocket.\nGracias rojoababol por el tutorial y patron! Estan genial!\nArmiarma Otroblogdecosturaypunto 10 de diciembre de 2015, 4:31\nPolipiel! Ze ausarta!\nOlatz 10 de diciembre de 2015, 7:09\nUf! Kostata, baina bueno. Eta honekin ez banuen nahikoa, gero poltsa, kartera, nezeserra etab. egin nituen sobrekin. Hau lana! Ia datorren astean erakusten ditudan.\naurora 10 de diciembre de 2015, 12:36\nMe gusta el resultado, ese bolsillo alto para el movil me parece un gran cambio. Me lo apunto.\nAmaika 10 de diciembre de 2015, 22:15\nEso se llama polipiel?? Q chulo!! Y dónde compraste? El color verde es chuliiiisimo\nOlatz 14 de diciembre de 2015, 4:07\nEl verde lo compré en una tienda física en Madrid, y el marrón en Leroy Merlin. Tienes unos cuantos. Más o menos 10 euros el metro.\nMotxila, kartera, nezeserra...\nThe Lucy, take 3


Jorge Oteiza eta Victor Erice - denetik - borthuzai\nJorge Oteiza eta Victor Erice\ndenetik - borthuzai | 2007-05-08 18:57\nGaur goizean gaur8.com webgunean honako albiste hau irakurri dut.\nEguna alaitu dit, eguna alaitu da (konturatuko zinetenez ;-).\nBertan, Oteiza Museoko zuzendari den Pedro Manterolak honela dio datorren urtean Oteizaren jaiotzaren mendeurrena ospatzeko prestatzen ari diren ekitaldien inguruan:\n"Ordurako badago beste ideia bat ere, Victor Erice zuzendariak film bat egitearena, ez gaur egun dauden dokumentuen erreportajea, Oteizak nahi zuen museoaren ingurukoa baizik. Oraindik finantzapena zehaztu gabe dago eta ikusiko dugu aurrera ateratzen den. Polita litzateke. Nik ere egindako lanaren arrastoa utzi nahi dut, beste edonork bezala."\nBadakizue Victor Erice zuzendari euskaldunaren lanek zoratu egiten nauela beste batetan ere bere inguruan aritu nintzelako, baina zer, eta oraingoan Oteizaren lanen inguruan gainera! Jo! La puta polla!\nOrain ere ordea, dirudienez finantziazio arazoak dituzte. Ez al dute gure politikariek beste hainbatekin beste hainbestetan egin duten hanka sartze bera egingo :-( hau adibidez).\nErice berak ere izan ditu makina bat arazo produktoreekin. El Sur filmak adibidez berez jarraipen bat zuen, ez zen historia hor amaitzen, baina Elías Querejeta-k ez zion diru gehiago eman nahi izan. Eta Erice-ren azken proiektu handia izan beharko litzatekeen El embrujo de Shangai-rekin ere antzeko zerbait, baina oraingo honetan Andrés Vicente-rekin.\nHistoriatik ezer ikasiko al genuen eta ez al da oraingoan horrelakorik gertatuko!\nBaina beno, bitartean, Victor Erice-k Ten minutes older proiekturako egin zuen laburrarekin uzten zaituztet. Gaur egun youtube-n bere filmeetako zatiak ere aurki ditzakezue (El espíritu de la colmena, El sol del membrillo; ezin galduzkoak! benetan!) baina Jim Jarmusch, Spike Lee, Werner Herzog, Wim Wenders, Aki Kaurismaki, Bertolucci, Jean-Luc Godard eta abarrekin batera osaturiko proiektuko zatiarekin uzten zaituztet.\nerice jorge_oteiza oteiza victor_erice


Laudiok apirilerako KULTudaberria programaren kultur jarduerak aurkeztu ditu | zuIN\nLaudiok apirilerako KULTudaberria programaren kultur jarduerak aurkeztu ditu\nOstiraletik larunbata 24ra bitartean, herritarrek bakarrizketaz, antzerkiaz eta zuzeneko musikaz gozatu ahal izango dute, beharrezko segurtasun neurri guztiekin\nBeste hilabete batez, KULTudaberria programaren babespean egingo diren kultur jarduerak aurkeztuko dira. Programa hori martxoan hasi zen, eta arrakasta handia lortu du herritarren artean, zuzeneko musika, bakarrizketak, antzerkia eta dantza erakustaldiak eskainiz.\nOrain, ofizialki 2021eko udaberrian sartzearekin batera, Laudion kalitatezko kultura segurua sustatzen jarraitzeko unea iritsi da, Oihan Vegas, Idoia Asurmendi, Elvi el Ventrílocuo, Oihulari Klown, Arineketan edo Erribera Canta bezalako artisten eta ‘Una historia de piratas’ antzezlaneko aktoreen emanaldiekin.\nHoriek guztiak izango dira garatzen ari den KULTudaberria programaren bigarren hilabeteko protagonistak, gehienak arratsaldeko ordutegian, udalerriko hainbat gune neuralgikotan, hala nola Alberto Acero Plazan, bere karpa handiarekin, diseinu gardenekoa, programa segurtasun-neurri guztiekin eta eguraldiaren balizko gorabeheretatik babestuz burutzeko aukera ematen duena. Gainera, Aldai plaza edo Herriko Plaza dira orain arte laudioarren aisialdiko beharrei erantzuteko aukeratu diren guneetako batzuk.\n← Laudiok gazteen boluntariotza-eremuak hartuko ditu\nLaudiok parte-hartze prozesu bat jarri du abian, udalerriko lehen Kultura Plan Estrategikoa diseinatzeko →


Events for Urria 2021 – Bolunta\n“Egizu bat boluntariotzarekin” topaketa\nIraila 28, 2021>18:00 - 20:00\nEspazioan aurrez-aurreko topaketa. Izena emateko: https://bolunta.org/servicios/voluntariado/sumate-al-voluntariado/?lang=eu\nIkastaroa online: Giza Eskubideen eta berdintasunaren labirintoa Afrikako emakumeentzat (IV. edizioa).\nUrria 4, 2021 - Abe 5, 2021\nIzena emateko epea: 2021eko abuztuak 2 - urriak 3 Izen-ematea: cursos.sol-inter.org Prezioa: 30 € (gizarte-xedeetarako) Metodologia: online, parte-hartzailea, moduluen irakurketan, foroetako eztabaidan eta ikasleen arteko iritzien eta esperientzien trukean oinarrituta, hausnarketa kritikoa sustatzeko asmoz. Norentzat: gizarte-gaien, Giza Eskubideen, eta Afrikako emakumeen eta genero-berdintasunaren egoeraren gaineko interesa duten pertsonak. Informazio gehiago: derechoshumanossi@sol-inter.org / 944792258 Laguntzailea: Bizkaiko Foru Aldundia\nIII. Giza Eskubideen aldeko Pedagogia Baliabideen Nazioarteko Mintegia\nUrria 6, 2021>08:00 - Azaroa 7, 2021>17:00\nIngurumena eta Giza Eskubideak izango ditu ardatz. 2021eko urriaren 6an eta 7an izango da Kursaalen, Donostian, hiru hizkuntzatan (eus-gaz-ing) eta aurrez aurre zein birtualean. Arriskurik gabeko ingurumena, garbia, osasungarria eta iraunkorra izateak giza eskubideak baliatzeko gaitasuna bermatzen du. Era berean, oinarrizko eskubideen kontzientzia eta erabilera ezinbestekoa da ekosistemak orekan mantentzeko, hala nola hezkuntzarako, informaziorako eta…\nMintegia: Erbestea ezagutu genuen, babesleku al gara? Bidaia bat Mexikon eta Euskal Herrian zehar y Euskal Herria\nUrria 7, 2021>09:00 - 18:00\nCEAR-Euskaditik Erbestea ezagutu genuen, babesleku al gara? Bidaia Mexikon eta Euskal Herrian zehar mintegira gonbidatzen zaituztegu, Bilboko Bizkaia Aretoan, urriaren 7an, 9:00etatik 18:00etara. Mintegi honetan bi pasabide eta harrera gune jorratuko ditugu bi une historikotan: Euskal Herriak gerra garaian eta lehen frankismoan bizitako esperientzia eta gaur egun Euskal Herria eta Mexiko zeharkatzen dituztenek indarkeriarik gabeko…\nEmakume Ijitoen Topaketa Pedagogiko eta feministetarako. Ekitaldi\nUrria 8, 2021>08:00 - 17:00\nTopaketa horiek partaidetza-, dibulgazio- eta ikaskuntza-prozesu baten ondoren sortu ziren, Partaidetzaren Kultura emakume ijitoei ere helarazteko, adin eta kokalekuetan bereizitako taldeekin ikaskuntza dialogikoaren printzipioak erreferentziatzat hartuta, gure herriaren "antolaketa-modu" tradizionalak errespetatuz, emakume guztiei ahotsa emateko, ikasketa akademikorik ez dutenei barne. Izan ematea: ENCUENTROS FEMINISTAS CON MUJERES GITANAS (office.com)\n25. URTEURREN- Topaketa sareak josten sistema eta sektoreen artean pertsonen gizarteratzerako\nUrria 14, 2021>08:00 - 17:00\nGure 25. urteurrena dela eta, Sortarazi elkartetik, prestakuntza topaketa hau antolatzen ari gara eta parte-hartzera gonbidatzen zaituztegu. Ekimen hau Euskadiko Gizarte Zerbitzuen sektorearen ezagutza garatzen laguntzeko konpromisotik sortu da. Espazio dinamiko baten parte izateko aukera, non hurbiltasuna, eraikuntza kolektiboa, komunitatearen ahalduntzea sustatu… Eta gizarteratzearen arloan lankidetza publiko-sozialaren inguruan dauden zentsuari, irismenari eta dauden ikuspegiei buruzko begirada…\nUrria 16, 2021>10:00 - 12:00\nOnline topaketa. Izena emateko: https://bolunta.org/servicios/voluntariado/sumate-al-voluntariado/?lang=eu\nXI. Jardunaldiak: Immigrazioa eta Integrazioa Euskadin\nUrria 21, 2021>08:00 - Urria 22, 2021>17:00\nSi las circunstancias sanitarias lo permiten, el formato será presencial, en Bizkaia Aretoa (Bilbao).


Toros en Eibar 1162-2009 dokumentalaren aurkezpena — Eibarko Kultura Ondarea - Egoibarra.eus\nEhunka eibartar Toros en Eibar 1162-2009 dokumentalean.\nEibarko "Comisión Taurina"ko zezenzaleek abenduaren 18an aurkeztuko duten Toros en Eibar 1162-2009 dokumentalean ehunka dira azaltzen diren eibartarrak. Dokumentalak 90 minutuko iraupena du eta Irure baserriko zezen plazatik gaur arteko ibilbidea egiten du.\nEchaluceren artikulua dokumentalari buruz\nZezenketa en Eibar (Indalecio Ojanguren)\nGidoia, Eneko Anduezarena eta ondoko 7 atal hauek ditu:\nSARRERA HISTORIKOA ( IRURE, UNTZAGAKO ZEZEN PLAZA)\nEIBARKO ZEZEN PLAZA (1903 - 1936) (ERAIKUNTZA, INAUGURAZIOA, COCHERITO DE BILBAO, EIBARKO ZEZENKETEN URREZKO AROA, EIBARKO NOBILLEROAK, PEDRUCHO, ERIONDOEN ETXEAREN ALDEKO JAIALDIAK.\nGERRATEA (1936 - 1939).\nGERRAOSTEA (1940 - 1959). ( MANOLETE, MARCIAL, EL ESTUDIANTE.......LA PEÑA TAURINA EIBARRESA, E.T.E.S.A... SASOI BATEN AKABERA.)\nZEZEN PLAZAREN BIRRERAIKETA (60 - 70 urteetan). ( UNTZUETAREN PROIEKTUA; JAIME OSTOS - PACO CAMINO, EIBARKO ZEZENKETEN ZILARREZKO AROA, EIBARKO ZEZENKETA ESKOLA: EL SATÉLITE, TARIFEÑO, ROMERITA ETA LOS GALLOS, PEÑA TAURINAREN 1.000 BAZKIDE HAIEK. EIBAR: NOBILLERO GAZTEEN ZEZEN PLAZA ( 70EKO HAMARRALDIA). NIÑO DE LA CAPEA, EIBARREN ANTOLATUTAKO ZEZENKETAK)\n80KO KRISIALDIA. (80. HAMARRALDI HASIERAKO JAIALDIAK, PEÑA PEDRUCHOREN 25. URTEURRENA, ETB-K EIBARKO ZEZENKETA BI TELEBISTAZ EMAN ZITUENEKOA, KRISIALDIA .)\nBERRIRO HUTSETIK HASTEA. ( LUCAS ALBERDI-REN OMENALDIA, ZULOAGAREN OROIMENEZKO ZEZENKETAK: BERPIZKUNDEA; ALDAKETA SAKONAK; ORTEGA CANO, LOS RIVERA, EL CORDOBÉS....., ZEZEN PLAZA BERRI BAT HERRI MODERNO BATENTZAT, ZEZEN PLAZA BERRIA)


ASTURIAS (GUIA AZUL 2020). ASTURIAS GUIA AZUL. GARCIA, JESUS ; MONREAL, MANUEL. Libro en papel. 9788417823702 Librería Patagonia


Aitor Burgoa Martinez - Aiaraldea.eus\nAitor Burgoa Martinez\nAitor Burgoa Martinez 2019-07-08 09:30 Ingurumena Laudio\nOderiagako inguruak bisitatu zituzten atzo Goikogane Mendi Taldeko kideek bere ondare natural eta kulturala ezagutzeko eta gero bazkaria antolatu zuten aterpean.\nAitor Burgoa Martinez 2019-07-03 06:32 Kultura Laudio\nItxarkundia Dantza Taldeak hainbat diziplina elkartu zituen Dantza Egunean. Izaskun del Cerrok, Baisalak, Lautxirrinkak eta Gaztela eta Leongo zentroak parte hartu zuten, besteak beste, Aldai plazan egindako erakustaldian.\n»» Ikusi argazki guztiak (143)\nAitor Burgoa Martinez 2019-06-26 15:00 Ingurumena Laudio\nGoikogane Mendi Taldeak txangoa antolatu zuen larunbatean Amutz ezagutzeko. Nafarroako bi haranen muga da, Esteribar eta Erro, eta barruan jaiotzen diren Arga eta Erro ibaien ibilguak era batean edo bestean baldintzatzen ditu. Ipar magaletik igo ziren laudioarrak eta iraganeko ikazkinen txondorrak ikusi zituzten bidean. Pagatzaren itzalen bitartez Iramendiko tontorrera heldu ziren eta han hamarretakoa hartu zuten. Gero Amutzera jo zuten eta Eugiko urtegian bazkaldu zuten.\nAitor Burgoa Martinez 2019-06-25 07:02 Politika Aiara\nGure Esku Dago plataformak erabakitzeko eskubidea mahai gainean jarri zuen berriro igandean. Oletako zelaiak hautatu zituen horretarako, hainbat trikuharri baitaude bertan zein ingurutan. Hara joateko ibilaldia egin zuten eskualdeko historian sakontzeko eta Juanjo Hidalgo ikerlariak bertako aztarnei buruzko informazioa azaldu zuen. Aisialdira bideratutako ekintza gehiago egon ziren gero: herri kirolak, euskal dantzak...\n"Laudiotik Llodiora eta Llodiotik Laudiora"\nTasio Erkiziaren hitzaldia, elikadura burujabetzari buruz\nAitor Burgoa Martinez 2019-05-16 12:51 Politika Laudio\nAsteartean Ugarte plazan Tasio Erkiziaren hitzaldia egon zen. EH Bilduk antolatu zuen ekintza, hauteskunde kanpainaren baitan.\nAitor Burgoa Martinez 2019-03-11 10:25 Kirola Laudio\nPancorbotik Castilletera joan ziren atzo Goikogane mendi taldeko kideak. Zeharkaldian malkar zorrotzeko zenbait gailur lotu zituzten.


IRINMODO (1307-2018): HAUTESKUNDEAK ANTZUOLAN: LAUGARREN UDAL HAUTESKUNDEAK (1991-05-26)\nHAUTESKUNDEAK ANTZUOLAN: LAUGARREN UDAL HAUTESKUNDEAK (1991-05-26)\n1991eko maiatzaren 26an ospatu ziren diktadura osteko laugarren udal hauteskunde berriak. Egoera politikoa ez zen orduan ere ona Euskadin, bortizkeria eta tartean EAJren zatiketa, bata zein besteak bozketa emaitzetan antzemango zena.\nHasteko has gaitezen begiratzen Euskadiko emaitzak, bertan EAJren nagusitasuna eta aldi berean ere abstentzio maila antzeman daitekelarik:\nEUSKADIKO KOMUNITATE AURONOMOA: UDAL HAUTESKUNDEAK, 1991\nAbstentzioa, berriz, handia izan zen:\nANTZUOLA: UDAL HAUTESKUNDEAK, 1991\nAbstentzioa, berriz, txikia: 15,52.\nAurreko lau urteetan ezker abertzaleak alkatetza izanik, eta EAJ-k 1986an izandako zatiketa eta EA-ren sorrera neurri batean gaindituta, 1991ean herriko alkatetza berreskuratu zuen Antzuolako EAJk. Alkate berria izatea Iñaki Leteri tokatu zitzaion. Hala ere, zorigaitzezko automobil istripu baten ondorioz, hil zen Iñaki alkatea 1992ko abenduaren 15ean. Bere aginte makila Roke Iñarrak hartu zuen.\nAldi berean LKI-EMKren indarra ere azpimarratu beharko litzateke azken emaitzetan.\nAbstentzioa berriz, txikia izaten jarraitzen zuen, batez ere EAEkoarekin alderatuz gero.\nJESUS AGUIRRE IGARZA (EAJ - PNV)\nFERNANDO ITURBE LECETA (HB)\nARANTZA ALBERDI ARAMENDI (HB)\nROQUE IÑARRA LIZARRALDE (EAJ - PNV)\nJUAN JOSE AZCARATE JAUREGUI (LKI - EMK)\nBELEN CORTABARRIA LARREA (EAJ - PNV)\nJUAN RAMON ARANGUREN MENDIZABAL (HB)\nEsan bezala, 1992ko abenduaren 15ean hil zen une hartan herriko alkatea zen Iñaki Lete; bere ordez, partidu berekoa (EAJ) zen Roke Iñarra jarri zen alkate, eta Rokeren zinegotzi aulkia, berrriz, Jose Mari Garitanok bete zuen.


Feminismoak pertsonak aske izatea bilatzen duelako.\nGure izateko modua eta estereotipo sexistarik gabe jokatu dezagun nahi du.\nGure sexualitatea eta gustuak askatasunez erakutsi ditzagun, gustatzen zaigun pertsonaren sexua kontuan hartu gabe.\nGure gorputzen gain agindu nahi dutenen aurreran (publizitate horrek esaten digu zeinen perfektuak izan behar garen, nola jantzi behar dugun, zer neurri izan behar dituen, eta abar), gure gorputzarekin harro egon behar dugula bilatzen du, berau zainduz, gozatuz eta defendatuz.\nInposiziorik gabe, baboseorik gabe, geure buruak zaintzen eta gozatzen ligatu dezagula.\nAniztasuna onartzea nahi du, besteen sexua, generoa, etnia, arraza, sexu-orientazioa, aniztasun funtzionala, gorputza eta abar eta besteekin errespetuz jokatzea, pertsona guztiak balioetsiz eta aitortuz.\nBorroka honetan, feminismoa da gure aliatua. Horregatik, lehenik eta behin, ikuspegi feminista geureganatu behar dugu, geure askatasuna murrizten duten egoera deseroso, baztertzaile eta erasotzaileak identifikatu ahal izateko.\n1era2kain programa Basauriko ikastetxe guztietan lanean aritu da, DBHko 3. eta 4. mailako gazteekin zuzenean lan eginez eta balio hezkidetzaileak eta feministak integratzeko interesa duten irakasleekin lankidetzan arituz, ikastetxeen eta institutuen beraien irakasteko modua eraldatzen joateko.\n1era 2kainek ere kalean egon nahi du gazteak mobilizatzen, protagonista izan daitezen eta indarkeria matxistaren aurkako borrokan inplika daitezen. Horregatik hurbildu nahi ditugu gazteak Marieneara, Basauriko Emakumeen Etxera, Basauri feminista eta matxismorik gabekoa eraikitzeko antolatu nahi duten pertsona guztien topaleku delako.


Koldo Mitxelenaren aurkezpena\n2022ko ekainak 29, asteazkena\nGIPUZKOAKULTURA.NET > IRAKURKETA GIDAK > KOLDO MITXELENA\nHAURTZAROA ETA GAZTAROA\nKoldo Mitxelena artisau langile familia batean jaio zen. Gaixotasun baten eraginez, ohean egon behar izan zuen denbora luzean, eta horrela ordu luzetan irakurtzeko eta euskara jasoa ikasteko aukera izan zuen, bizitza osoan zehar pizturik eraman zuen zaletasun baten ernaltzaile.\nFamilia nazionalistakoa izaki, ELA eta EAJn afiliatu zen, eta Aitzolek zuzentzen zuen gazteria euskaltzalearen Euskaltzaleak mugimenduaren literatur bizkundearen iturrietan edan zuen.Koldo Mitxelenaren eguneroko bizitza lantegiko eginkizunetan, ikasketetan, mitinetara joanez eta kirolean banatzen zen. Gerra aurreko literatur belaunaldi euskaltzale paregabearekiko interes aparta zuen; izan ere, bere hitzak hartuz: sekulako ustekabea izan zen niretzat.\nKonpromiso politikoa denoi dagokigun zerbait da; urruneko edo hurbileko sentitzea, beste kontu bat da. Arrisku bat ere bada: guzti-guztia politikoaren mendean jartzea, edo politikoa zeharo bazterturik eta bestearekiko inolako harremanik gabe geratzea. Gauza biak batera doazela uste dut, eta pertsonaren garairen batean, gizartearen garairen batean, norberak politikan parte hartzeko behar handiagoa sentitzen du.\nGERRA, HERIOTZA ZIGORRA ETA GARTZELAKO LEHEN EGONALDIA\nMilitarren altxamendua gertatu zenean, Koldo Mitxelena bolondres nazionalista izan zen. Santoñan preso harturik, errebolta militarrean parte hartu izana leporatu eta heriotza zigorra ezarri zioten 1937ko irailaren 7an. Zigor horren ordez 30 urteko gartzelaldia jarri zioten. Dueso, Larrinaga eta Burgosko gartzelak ezagutuko zituen.\nBurgosko gartzelan, bera bezala preso zeuden intelektual eta unibertsitario espainiarrak ezagutu eta haien adiskide egin zelarik, Francisco Jordák, gero Arkeologian katedraduna izango zenak, komentzitu egin zuen Koldo Mitxelena unibertsitate ikasketak hasteko. Bizitzaren gorabehera handiek, ordea, ez zioten 1948ra arte horretarako paradarik eman.Bi liburuk eragin sakona sortu zioten: Manual de Gramática Española izenekoa bata, Menendez Pidalena; eta Aguado Bleye-ren Historia de España bestea.\nZainpeko askatasuna 1943ko urtarrilaren 13an eman ziotelarik, 5 urte, 4 hilabete eta 5 egun eman zituen gartzelan; eta 464 egun kendu zizkioten zigorretik, ahalegin intelektualagatik.\nGARTZELAKO BIGARREN EGONALDIA\nHogeita zazpi urte eta osasun ahula zuelarik, Koldo Mitxelena bere jaioterrira, Errenteriara itzuli zen. Jose Uranga enpresario errenteriarrak kontulari lanpostu bat eskaini zion Madrilen. Han batera eraman zituen lana eta klandestinitatea. Izan ere, tentuz ibiltzeko uneak ziren, zeren eta Francoren oposizioak itxaropen bat zuen, aliatuak II. Mundu Gerran garaile gertatzea eta diktadorearen erregimena erortzea hain zuzen.\nMadrilen 1946ko apirilaren 10ean atxilotu zuten, CNTren jarduera klandestinoak zertzeagatik eta Eusko Alderdi Jeltzaleko buruzagi izateagatik. Berarekin batera hiru gailegozale handi harrapatu zituzten: Ramon Piñeiro eta Saco anaiak... Bi urteko gartzela zigorra ezarri ziotelarik, 1948ko urtarrilaren 30an askatasuna berreskuratu zuen atzera, Alcalá, Ocaña, Yeserías eta Talaverako gartzelak ezagutu eta gero.\nESTUASUNA ETA HAZKUNDE INTELEKTUALA\nTopoan egin nuen karrera\nErrenteriara itzulita 1948an, matrikula librea egin zuen Madrilgo Unibertsitateko Filosofia eta Letren fakultatean, Francisco Jordá gartzelako lagunak bultzaturik. Handik aurrera, 50 eta 60ko urteak, Mitxelenaretzat hazkunde intelektual izugarrikoak izan ziren, eta estuasun eta lanbide aniztasun aldia ere bai. Aurrekari penalak ugari zituela, lan egonkorra eskuratzea ezinezkoa zitzaion erabat. Orduantxe izan zen inoiz baino gehiago adiskideen ordua, baita bere jakinduria eta ahaleginaren miresleena ere: hizkuntzalariaren pertsona eta zientzilari gisako balioa iritzi politikoen aurretik jarriz, Arrue, Tovar, Amorós, Agud, Vallejo, eta abar laguntzen saiatu zitzaizkion.\nMatilde Martinez de Ilarduyarekin ezkondu zen 1949an. 1951ko greban parte hartu zuen.\nJulio de Urquijo Euskal Filologi Mintegiaren zuzendari tekniko izendatu zuten 1954an, eta euskal hizkuntzari onarturiko ate txiki bat izan zen Egan aldizkariaren kontseilukide. Halaber, Salamancan eskola batzu ematen hasi zen.\nEZINBESTEKO HALABEHARRA: UNIBERTSITATEA\nKoldo Mitxelenaren berezko patua unibertsitatea eta nazioarteko zientzi komunitatea ziren. Horretarako aurrekari penalak baliogabetzea lortu behar zuen: lepoan loturiko harri astun baten gisa, batean zein bestean sartzeko bidea galerazten zioten. Prozesuak 1953an hasi eta 1967ra arte iraun zuen, diktadurak Euskal Herrian burututako azken pasadizo gogorren bezperan. Koldo Mitxelena adiskide eta miresle zituen zientzilarien sarea funtsezkoa izango zen. Salamancan bizi eta eskolak eman zituen garaia zorionekoa izango ziren, bai berarentzat bai bere familiarentzat.\nBehin betiko Salamancara joatearekin batera, Euskaltzaindiak lan itzel bat agindu zion: euskara batzeko irizpideak finkatzea, hain zuzen. Lantegi horretan eztabaida eta liskar amaigabeen artean abiatu zen. "H" hizkia borroka gogorrenen gune bihurtuko zen, euskalki desberdinen tratamenduarekin batera. Berak arrazoi biologikoen alde jokatu zuen beti, soziolinguisten alde alegia: euskara batua euskalki erabilienen oinarri amankomunaren gainean altxatuko da.\nMaiatz frantsesaren ondorioetako bat unibertsitateen deszentralizazioa eta handitzea izango zen 1969an. Hurrengo bi urteetan,1971 bitartean, euskal hizkuntzalaritza alderatua irakatsi zuen, professeur associé gisa, Sorbonako Unibertsitatean, eta chargé de cours gisa École Practique des Hautes Études delakoan. André Martineten adiskidetasuna funtsezkoa gertatu zitzaion epe horretan Koldo Mitxelenari. Hizkuntzalariaren etxean jarri zen bizi izaten, eta hark bere adiskide edo zientzilari taldean (Jeanne Martinet, Giovana Madonia, Nicole Moutard, eta abar) eta argitalpen sarean sartu zuen.\nPOLIFAZETIKO ETA BEHATZAILE...\nZaletasunez hizkuntzalari, jakinmin mugagabez poliglota, Koldo Mitxelenak literatura ugari irentsi zuen, polizia arlokoa barne, eta baita zinea ere; kultur ekintzetako epaimahaietan parte hartzeko dei egiten zioten.\nITZULERA: UPV-EHUren JAIOTZA\nEz da nahikoa garai kritiko baten lekuko izatea\nTrantsizio politikoak eta lehen hauteskundeek Salamancan harrapatu zuten Koldo Mitxelena. Ahal zuen guztietan itzuli ohi zen, ordea, bere jaioterri Errenteriara, eta ez zuen oztoporik izan gertakizun berri guztietan gogo biziz parte izateko: EHU sortzea, herrialdearen normalkuntza politiko kulturala, unibertsitate berrian irakastea...


Oibar eta euskara - Ayuntamiento de Aibar-Oibarko Udala\nOIBAR IZENARI BURUZ\nNafarroako Toponimia Txikiko Proiektuaren koordinatzailea\nNafarroa, komunitate elebiduna\nNafarroan, Europako beste eskualde askotan bezala, hizkuntza bat baino gehiago hitz egiten da. Kasu honetan, erromantzea eta euskara dira nafarrek aspalditik modu naturalean hitz egin dituzten bi hizkuntzak.\nEgoera horrek isla izanen du Nafarroako hiribildu eta hiri nagusien izenetan, bi hizkuntz komunitateen elkarguneak, zeintzuek, kasu askotan, izendapen ezberdina izanen dute erabilitako hizkuntzaren arabera: Pamplona-Iruña, Monreal-Elo, Puente la Reina-Gares, Lumbier-Irunberri, Tudela-Tutera, Sangüesa-Zangoza…\nAurrerago ikusiko den bezala, Oibarrek ere Aibar-Oibar izendapen bikoitza du.\nDena den, Nafarroako berezko hizkuntzen banaketa geografikoak aldaketa nabarmenak izan ditu azken berrehun urteetan. Nafarroako hainbat dokumentuk eta toponimia txikiari buruzko azterlanek erakusten dutenez, hizkuntza-muga ia aldaezin mantendu zen, harik eta XVIII. eta XIX. mendeetan Nafarroako eremu zabaletan euskara hitz egiteari utzi zitzaion arte.\nZangozerriak oso egoera interesgarria eta askotarikoa erakusten du. Aragoi ibaiaren mendebaldean (Sada, Leatxe, Aiesa, Galipentzu), Rocaforte eta Oibar izan ezik, euskara izan zen XVIII. mendearen amaierara arte, segur aski, hitz egin zen hizkuntza nagusia. Era berean, Irunberri eta Uxue euskaldunak ziren. Ibaiaren beste aldean (Zangoza, Xabier, Kaseda eta, gainera, Liedena eta Esa), euskararen galera gure aroaren lehen milurtekoan gertatu zela pentsa liteke.\nRicardo Ciérbidek eta Menéndez Pidalek erromanizazioaren hiru fase kontsideratzen dituzte hispaniar ipar-ekialdean. Lehenengoak Ebroko korridoreari eragingo lioke, bigarrenak Aragoi Garaiari eta Nafarroako ekialdeko eremuari (Zangoza), eta, azkenik, erromanizazio berantiarraren fasea legoke, gaur egun oraindik ere dirauena. Bigarren fasea, aipatu bezala, Zangozan eragina izanen zuen, eta, aipatutako egileen arabera, gure garaiko VI. edo VII. mendeetan gertatuko zen. Oibarren oraindik mende baten bat gehiago hitz eginen zen, izan ere bere toponimiak euskal izenen bat mantentzen du. Patxi Salaberrik Oibarko euskararen galera X. mende aldera izan zela kalkulatzen du.\nBeraz, ez da zaila Oibar bezalako herri bat irudikatzea, non bertako naturalek oso antzinatik erromantze hizkuntza bat (erromantze nafar-aragoiarra) hitz egiten duten, baina inguruko herrietako euskaldunen presentziak eta Pirinioetako ibarretakoak ere euskara hurbileko eta familiako hizkuntza bihurtuko luketen.\nAibaría (882); Agibare, Fort. Gar. De (1027); Aibar, Aibare, Aibari, Aiuar, Aiubare, Aiuruare, Aivar, Aybare, Ayuar, Ayvar (XI.-XIII. mendeak)\nNahiz eta euskal izena, euskal hizkuntza bera bezala, gutxitan agertzen den dokumentazio ofizialean, batzuetan, toponimoen bidez, eskrituretan idatzi zen.\nOiuar (1074, 1076); Garcia Oivarco (XI. edo XII. mendeak)\nNormalean, izena “bidea” hitzari lotuta dator:\nOttra viña … en Oibarbidea (Leatxen, 1763. urtean)\nOtra viña… en el camino de Oibarbidea teniente al Camino que de Aibar… (Leatxe, 1723. urtea)\nOtra viña… en el Camino de Oibarbidegaña teniente… al camino de Aibar (Leatxe, 1723. urtea)\nEuskal izena gaur egun arte gorde dute Zaraitzuko ibarreko euskaldunek, ingurua ongi ezagutzen baitute, urtero-urtero zaraitzuarren abelbideari jarraitzeari esker.\nZehazki, Oibarre deitzen dute Oibar, Oibárre eta Óibarre ahoskatuz.\nEmandako datuei buruzko gogoetak\nEuskal izena: Oibar\nEuskaltzaindiak, Zaraitzuko ibarrean bildutako dokumentazioa eta ahoskerak ikusita, 1988an erabaki zuen Oibar Aibarren izen euskalduna izan zedin proposatzea.\nGeroago Patxi Salaberrik, Euskaltzaindiako Onomastika Batzordeko kideak, hiribilduaren euskal izena Oibar, eta ez Aibar, izateko arrazoiak azaldu zituen. Alde batetik, uste du Oibar izan zitekeela formarik antzinakoena eta jatorrizkoena, baina ez dokumentazio zaharretik lortutako datuengatik, baizik eta beste leku batzuetako toponimian agertzen diren beste izen batzuekin alderatuta. Alde horretatik, izen bereko antzinako beste hainbat paraje aipatzen ditu, gaur egun jendez hustuak: Oibar (Valdorba), Oibar (Imotz harana), Oibar (Zubieta), Oibarzoko (Aia-Zarautz), Oibar (Gizaburuaga).\nGainera, Zaraitzuko euskaran Oibarre esan izana azpimarratzen du, eta eskualdeko euskal toponimian Oibar ere XVIII. mendean agertu izana.\nIzena, “ibar” euskal hitzak eta identifikatu gabeko lehen elementu batek osatzen dute. Dirudienez, jatorrizko izena Oibar izan zen, nondik, beranduago, Aibar sortu zen, gertaera hau probatzen zaila den arren.\nOibarre ahoskerak amaieran –e bat erakusten du, Patxi Salaberriren arabera paragogikoa dena eta Oibarrera Oibarretik deklinabidea erabiltzetik sortua …\nAibar, izen ofiziala gaur egun, hiribilduan bere izendapenerako oso antzinatik erabili izan da. Oibar, bestalde, eskualdeko euskal biztanleek eta Nafarroako beste eremu batzuetako euskaldunek leku berari erreferentzia egiteko erabili zutena izan zen.\nLeireko monasterioko Erdi Aroko dokumentazioa errepasatuz, Tafallatik gertu dagoen herrixka hau Oibar de Yuso bezala ezagutua izan zela ikus dezakegu, “Beheko Oibar”, ziur aski garaiera handiagoko eta garrantzi handiagoko beste Oibar batetik bereizteko: gaur egungo Oibar.


topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio prozesuen gauzatzea (Modulua)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio prozesuen gauzatzea (Modulua) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila